
Suuret  linjat  haussa 


K 


oko  yhdeksänvuotisen  olemassaolonsa  ajan  Skepsiksessä  on  pohdittu  toimintalinjaan  liittyviä 
kysymyksiä:  mitä?  ja  miten? 


A  ^Kysymykseen  mitä?  löytyy  vastaus  yhdistyksen  sääntöjen  tarkoituspykälästä.  Voimavarojen  vä¬ 
hyydestä  johtuen  yhdistys  on  toistaiseksi  joutunut  keskittymään  tarkoituspykälän  viimeisiin  valistus-  ja 
tiedotuskohtiin.  Varsinainen  alan  tutkimus  on  jäänyt  vähemmälle;  tarkasti  ottaen  se  ei  olekaan  Skepsik¬ 
sen  tehtävä.  Tehtävänä  on  "edistää”  tutkimusta. 

Toinen  vastaus  kysymykseen  mitä?  on  löydettävissä  siitä,  että  Skepsis  on  yksi  Suomen  noin  200  tie¬ 
teellisestä  seurasta  ja  on  tieteellisten  seurain  valtuuskunnan  jäsen.  Tämä  tosiasia  rajaa  tonttimme  ja 
asettaa  vähimmäisvaatimuksen  toiminnan  luonteelle.  Pääkohdealueemme  ovat  paranormaalit  ilmiöt  ja 
toiminnan  tason  pitää  täyttää  tieteellisyyden  lähtökriteerit.  Tutkimuskohteen  olemus  edellyttää  usein 
myös  poikkitieteellistä  lähestymistapaa. 

Kysymys  miten?  onkin  sitten  kinkkisempi.  Millainen  toimintatapa  parhaiten  puree?  Miten  päästä 
eroon  vastustajien  mielellään  levittämästä  eipäs-yhdistyksen  imagosta,  jossa  skeptikot  nähdään 


A  ^ahdasmielisinä  tosikkoina,  joille  suvaitsemattomuus  on  toinen  luonto?  Liian  tyrkyttävä  kaikki- 
tietävyys  "puoleltamme”  pönkittää  helposti  juuri  tätä  mielikuvaa.  Toisaalta  muodikas  kaiken  ymmär¬ 
täminen  "jokaisella  on  tasaveroinen  oikeus  omaan  todellisuuteensa"  vesittää  koko  toiminnalta  pohjan. 

Kysymystä  miten?  on  ilmeisesti  pohdittu  myös  Yhdysvalloissa,  koskapa  Skeptical  Inquirer,  joka 
yhä  ilmoittaa  olevansa  CSICOPin  virallinen  äänenkannattaja,  on  lisännyt  kantensa  yläreunaan  tekstin 
"The  Magazine  for  Science  and  Reason".  CSICOPin  perinteinen  ghostbuster-rooli  on  laajenemassa 
myönteisemmäksi  SAR-linjaksi  (Science  And  Reason). 

Euroskeptikkojen  syyskuussa  1994  perustama  yhteistyöjärjestö  ECSO  ilmoittaa  toimintalinjauk¬ 
sessaan  kolme  painopistealuetta:  protect  (kuluttajasuoja),  investigate  (perinteinen  rajatiedon 
väitteiden  tutkiminen)  ja  promote  (terveen  järjen  käytön  ja  hyvän  tieteellisen  käytännön  edistä¬ 
minen).  Voisiko  sitä  nimittää  PIP-linjaksi? 

Internetin  keskusteluissa  puhutaan  tiukan  linjan  dry-  ja  sallivammasta  vv^-skepsismistä.  Yhdistyk¬ 
semme  monisataisessa  jäsenkunnassa  on  varmaan  edustettuna  koko  cocktail  kaikissa  väkevyyksissään. 
Näin  tulee  ollakin,  jotta  toiminnan  kehittymisen  kannalta  välttämätön  keskustelu  toimisi.  Tämä  Skep- 
tikko- lehti  on  oiva  foorumi  sille.  Käyttäkää  hyväksenne! 

Ulospäin  esiinnyttäessä  kannattaa  kuitenkin  kysymystä  miten?  pohtia  hartaasti  ja  ennakkoluulot¬ 
tomasti.  Fysiikan  lakien  lisäksi  on  mielessä  pidettävä  psykologian  ja  vieläpä  filosofian  opit.  Jäl  ¬ 
kimoderni  julkisuus  operoi  yhä  enemmän  mielikuvilla  ja  pelkän  totuuden  puhujalle  ei  näytä  löy¬ 
tyvän  yösijaa.  Julkisuudessa  tiedettä  on  alettu  pitää  vain  yhtenä  selityksenä.  Myös  tieteen  vastaisuutta 
esiintyy.  Näissä  julkisuuskamevaaleissa  on  skeptikon  pidettävä  kieli  keskellä  suuta. 

Skepsiksen  hallitus  on  kysellyt  näkemyksiä  toiminnan  linjauksista  tieteelliseltä  neuvottelukunnalta 
ja  yhdistysaktiiveilta.  Tähän  pohdintaan  toivon  teidän  kaikkien  osallistuvan.  Tuhannen  totuuden  kalei- 
doskooppiyhteiskunnassa  on  skeptikon  omattava  ennen  kaikkea  pienten  merkkien  havaitsemisen  ja 
kärsivällisen  kuuntelemisen  taidot  sen  perinteisen  siviilirohkeuden  lisäksi.  ■ 


Ilpo  V.  Salmi 

Skepsis  ry:n  puheenjohtaja 

Kansi:  Zappa-kissa  /  Robert  Brotherus 


Tietääkö  kissa  olevansa  kissa? 


Entisinä  aikoina  eläimiin  osattiin  suh¬ 
tautua  luontevasti.  Joka  töllissä  ja  tor¬ 
passa  oli  ainakin  yksi  lehmä,  pari  pos¬ 
sua  ja  muutama  kana  ja  lammas.  Polle 
hoiti  metsä- ja  peltotyöt.  Musti  vartioi 
kartanolla  ja  mirri  piti  hiiret  kurissa. 

Nyt  kotieläimistä  on  tullut  tuotan¬ 
toeläimiä.  Polle  on  vaihtunut  ravihe¬ 
voseen  tai  teini-ikäisten  lemmikiksi 
ratsastustalleilla.  Musti  pörhistelee 
rinnustaan  koiranäyttelyssä  ja  mirri 
löhöö  olohuoneen  sohvalla. 

Eläintensuojelijat  vaativat  eläimille 
oikeutta  onnelliseen,  ihmisistä  riippu¬ 
mattomaan  elämään.  Kaupasta  voi  os¬ 
taa  "onnellisten”  kanojen  munia.  Kan¬ 
sanedustajat  pohtivat  pitäisikö  häkki¬ 


kanalat  ja  rituaaliteurastus  kieltää  ko¬ 
konaan. 

Mistä  tässä  on  kysymys?  Onko 
luonteva  suhteemme  eläimiin  jotenkin 
katkennut?  Vai  ovatko  kettutytöt  ken¬ 
ties  oikeassa  väittäessään,  että  ketut 
ovat  onnettomia  ja  kärsivät  pienissä 
häkeissään,  koska  ne  eivät  voi  toteut¬ 
taa  luontaisia  eläinvaistojaan?  Eivätkö 
eläimet  eläkään  pelkästään  vaistojen¬ 
sa  varassa?  Onko  eläimilläkin  tietoi¬ 
suutta?  Tietääkö  kissa  olevansa  kissa? 
Kysymyksiä  kannattaa  pohtia,  vaikka 
niihin  ei  vastauksia  löytyisikään,  sa¬ 
novat  tutkijat.  Ne  voivat  tuottaa  uutta 
tietoa  esimerkiksi  biologian  alalta. 


Eläimen  käyttäytymistä  on  tutkittu  aina 
Charles  Darvvinin  päivistä  lähtien.  Eri 
eläinlajien  sosiaalisesta  käyttäytymisestä  ja 
sisäisistä  viestintämekanismeista  on  saatu  run¬ 
saasti  tietoa.  Eläinkokeissa  on  havaittu,  että  mo¬ 
net  lajit  ovat  varsin  oppivaisia.  -  Se  ei  kuitenkaan 
vielä  todista,  että  eläimet  olisivat  tietoisia  itses¬ 
tään,  sanoo  eläinfysiologian  professori  Kari  La¬ 
gerspetz  Turun  yliopistosta. 

Monien  mielestä  juuri  koira  on  viisas  ja  oppi¬ 
vainen,  lähes  ihmisen  kaltainen  olio.  Se  tulee,  kun 
kutsumme  sitä.  Se  oppii  monenlaisia  temppuja  ja 
tehtäviä;  jahtaa  poliisin  apuna  huumeita,  auttaa 
sokeaa  selviytymään  liikenteessä,  paimentaa  lam¬ 
paita  ja  pitää  tungeksijat  loitolla. 

Professori  Lagerspetzin  mukaan  koiran  oppi¬ 
miskyvylle  löytyy  arkisempikin  selitys.  -  Koira 
on  alunperin  laumaeläin,  ja  kaikki  laumaa  yhdis¬ 
tävät  merkit  ovat  sille  tärkeitä.  Koira  tulee,  kun 
mc  kutsumme  sitä  nimeltä,  koska  nimi  tarkoittaa 
sille  ruokaa,  ulkoilulle  lähtemistä,  hyväilyjä  tai 
muuten  vain  hyväksytyksi  tulemista  perheen  eli 
lauman  jäsenenä. 

-  Koiran  kyky  oppia  toimimaan  ihmisen  tar¬ 
koittamalla  tavalla  ihmisen  antamasta  ääni-  tai 
elemerkistä  ei  vielä  osoita  sitä,  että  se  olisi  tietoi¬ 
nen  itsestään  koirana,  Lagertspetz  sanoo. 

-  Koira  tietää  kuitenkin  olevansa  koira  siinä 
mielessä,  että  se  erottaa  lajitoverinsa  muista  oli¬ 
oista.  Yleensä  kaikki  eläimet  erottavat  omat  laji¬ 
toverinsa  muista  eläimistä,  molemmat  sukupuo¬ 
let,  nuoret  yksilöt  ja  poikaset.  Tähänhän  useimpi¬ 
en  eläinlajien  lisääntyminen  perustuu. 

Ihmisen  kykyä  viestittää  ja  ilmaista  itseään 
kielen  avulla  on  totuttu  pitämään  yhtenä  merkittä¬ 
vänä  erottavana  tekijänä  ihmisten  ja  eläinten  vä¬ 
lillä.  Mutta  myös  eläimet  voivat  oppia  tietyissä 
olosuhteissa  ihmismäisiä  suorituksia.  Papukaijoja 
on  opetettu  "puhumaan”  ja  "ymmärtämään”  pu¬ 
hetta,  simpansseja  käyttämään  erilaisia  merkkejä 
saadakseen  esimerkiksi  banaaneja.  Lagerspetzin 
mukaan  näiden  merkkien  tulkinta  on  kuitenkin 
ongelmallinen.  Eläinten  omat  viestintätavat  ovat 
toiset  kuin  ihmisillä.  Eläimet  eivät  pysty  vastaa¬ 
maan  ihmisen  kielellä. 

Tiede  2000- lehti  kertoi  taannoin  kalifornialai¬ 
sesta  Koko-gorillasta,  joka  tunsi  noin  tuhat  sanaa. 
Lagerspetzin  mukaan  tämä  ei  kuitenkaan  tarkoita 
sitä,  että  gorilla  olisi  tuntenut  tuhat  ihmisen  ääntä- 


mää  sanaa,  tai  että  se  olisi  osannut  jäljittää  ja 
käyttää  niitä.  Se  ehkä  oli  tuntenut  noin  tuhat  ihmi¬ 
sen  käyttämää  käsimerkkiä  ja  elettä,  ja  oli  myös 
oppinut  vastaamaan  niihin  ainakin  ihmistä  tyy¬ 
dyttävällä  tavalla.  -  Tämä  osoittaa  paitsi  gorillan 
myös  hänestä  huolehtivan  ihmisen,  tutkijan,  erin¬ 
omaista  oppimiskykyä,  Lagerspetz  huomauttaa. 

Eläinten  ja  ihmisten  tunteet  ja  niiden  ilmaisu¬ 
tavat  eivät  välttämättä  poikkea  kovin  paljon  toi¬ 
sistaan.  Jo  Charles  Darwin  totesi  1872  ilmesty¬ 
neessä  kirjassaan  The  Expression  of  Emot ion s  in 
Men  and  Animals ,  että  simpanssien  kasvoni lmeet 
ilmaisivat  niiden  tunteita  ja  olivat  samantapaisia 
kuin  ihmisillä  vastaavissa  tunnetiloissa;  hämmäs¬ 
tys,  pelko,  mielihyvä  ja  suuttumus  olivat  luetta¬ 
vissa  myös  simpanssien  kasvonilmeistä.  -  Mer¬ 
keillä  tapahtuva  viestintä  tai  tunteita  ilmaisevat 
kasvonilmeet  eivät  kuitenkaan  välttämättä  edelly¬ 
tä  tai  osoita  simpanssien  tietoisuutta.  Pikemmin¬ 
kin  ne  osoittavat  ihmisen  ja  simpanssien  tunne- 
elämän  yhteistä  fysiologista  pohjaa,  Lagerspetz 
sanoo. 

Koiralla  on  huono  omatunto 

Lagerspetz  riisuu  myyttejä  eläinten  ympäriltä. 
Koirakin  voi  nukkua  kunnon  unta,  vaikka  me 
mieluusti  toivoisimme,  että  se  olisi  valmis  pie¬ 
nimmästäkin  rasahduksesta  puolustamaan  isäntä- 
väkeään.  Koiran  oletetaan  myös  näkevän  unia. 
Sille  on  tyypillistä,  että  se  nukkuessaan  voi  alkaa 
murista  ja  ikäänkuin  juosta. 

-  Se,  että  koirakin  voi  nähdä  unia,  osoittaa 
koiralla  olevan  ainakin  jonkin  asteista  välittömis¬ 
tä  havainnoista  riippumatonta  tietoisuutta,  Lager¬ 
spetz  sanoo. 

Ihmisillä  unien  näkeminen  tiedetään  liittyvän 
ns.  REM-univaiheeseen,  jolloin  esiintyy  nopeita 
silmien  liikkeitä.  Lagerspetzin  mukaan  myös  kai¬ 
killa  nisäkkäillä  ja  linnuilla,  joiden  unia  on  tutkit¬ 
tu,  on  havaittu  REM-univaiheita  niiden  nukkues¬ 
sa. 

Lagerspetz  on  havainnut  omaa  koiraansa  tark¬ 
kaillessaan,  että  se  voi  olla  myös  vilpillinen.  - 
Koiraa  oli  kielletty  makaamasta  sohvalla,  mutta 
vanhemmiten  se  aina  öisin  hiipi  sohvalle.  Kun 
sattui,  että  tulin  yöllä  huoneeseen  ja  sytytin  valot, 
koira  hyppäsi  äkkiä  lattialle  ja  lähestyi  minua 
häntäänsä  koipien  välissä  kovasti  heilutellen. 

Tuntui  silta  kuin  koira  tceskentelisi.  Se  tiesi  teh¬ 
neensä  jotain  kiellettyä  ja  yritti  siksi  hyvitellä  mi¬ 
nua,  Lagerspetz  kertoo. 

-  Unien  näkemisen  kokeminen  ja  "valehtelu" 
tai  "huono  omatunto"  voivat  olla  merkkejä  koiran 
ainakin  ajoittaisesta  ”minä"-tietoisuudesta. 

Heijastuksia  peilistä 

Useimmat  eläimet  joutuessaan  vastakkain  peilin 
kanssa  olettavat  sen  olevan  heijastusta  veden  pin¬ 
nasta  tai  pitävät  omaa  peilikuvaansa  toisena  sa¬ 
man  lajin  yksilönä.  Yhdysvaltalainen  eläintietei¬ 
lijä  Gordon  Gallup  on  tutkinut  nuorten  simpans¬ 
sien  suhtautumista  peileihin.  Hänen  kokeissaan 
simpanssit  olivat  aluksi  pitäneet  peilikuvaa  vain 
vieraana  oliona,  mutta  parin  päivän  kuluttua  ne 
alkoivat  irvistellä  peilikuvalleen,  raapivat  itseään 
ja  kaivoivat  hampaitaan.  Gallup  oletti,  että  sim¬ 
panssit  olivat  tunnistaneet  peilikuvansa. 

Gallup  jatkoi  kokeitaan.  Hän  nukutti  simpans¬ 
sin,  pani  hajuttoman  ja  ihoa  ärsyttämättömän  pu¬ 
naisen  maalipisaran  sen  toisen  kulmakarvan  pääl¬ 


le.  Tointumisen  jälkeen  simpanssi  sai  yksin  kat¬ 
sella  peilikuvaansa.  Se  kosketti  peilin  edessä  vä- 
ritahraaja  usein  vielä  tutki  sormensa  sen  jälkeen. 

-  Peilikuvan  tajuaminen  "minän  kuvaksi"  on 
osoitus  simpanssien  tietoisuudesta  myös  itses¬ 
tään,  pysyvänä  oliona.  Orankia  lukuun  ottamatta 
muilla  tutkituilla  apinoilla,  kuten  reesusapinalla, 
makakilla  ja  paviaanilla  tällaiset  peilikokect  eivät 
ole  onnistuneet.  Näyttää  siltä,  että  tämän  kaltaisia 
tietoisuuden  ilmiöitä  on  vain  ihmisapinoilla  ja  ih¬ 
misillä,  Lagerspetz  sanoo. 

Hiiri  opissa 

Muista  koe-eläimistä  ehkä  eniten  on  tutkittu  hiiriä 
ja  rottia.  Ne  ovat  nisäkkäitä,  elävät  ihmisen  ympä¬ 
ristössä  ja  ovat  helppoja  kasvattaa.  Tiedetään,  että 
hiiri  oppii  kulkemaan  nopeasti  ja  juurikaan  har¬ 
hautumatta  sivuteille  sokkelossa,  jossa  sitä  odot¬ 
taa  ruokapala. 

Lagerspetzin  mukaan  hiiren  "oppimiskyky" 
perustuu  siihen,  että  sokkelot  ja  ruoan  haku  eivät 
ole  hiirelle  kovin  outoja  ympäristöjä  ja  tehtäviä. 


Bataatteja  pesevät  apinat 

Japanissa  tehtiin  1950-luvulla  apinoilla  ha¬ 
vaintoja,  joita  on  sittemmin  pidetty  yhtenä  pi-  > 
tävimmistä  todisteista  apino¬ 
jen  kyvystä  oppia  "ihmismäi¬ 
siä"  tapoja.  Apinat  oppivat 
pesemään  mukaiset  bataatit 
ennen  kuin  söivät  ne. 

Kioton  yliopiston  tutkijaryh¬ 
mä,  jota  johti  tohtori  Denzaburo 
Miyadi,  oli  tehnyt  havainnon  Kosiman 
saarella  1953.  Nuori  naaraspuolinen 
apina  oli  käynyt  pesemässä  bataatit  lä-  J 
heisessä  joessa  ja  palannut  sitten  ryh¬ 
män  luo  syömään  ne.  Melko  pian  muut  1 
perheenjäsenet  ja  leikkitoverit  olivat 
seuranneet  perässä.  Vähitellen  tapa  oli 
levinnyt  laajemminkin  apinayhteisöön. 
Erityisesti  nuoret,  kaksivuotiaat  naarasapinat 
olivat  oppineet  pesemään  bataatit  ennen  syö¬ 
mistä. 


Tapa  ei  kuitenkaan  levinnyt  ryh- 
mästä  toiseen.  Tohtori  Miyadin  mu¬ 
kaan  tämä  johtui  siitä,  että  Japanin 
apinayhteisöt  olivat  hyvin  suljettuja,  ei¬ 
vätkä  ne  hyväksyneet  uusia  jäseniä 
muista  ryhmistä,  mo 


Lähde: 

Denzaburo  Miyadi:  On  some  new 
habits  and  their  propagation  in  Japani- 
se  monkey  groups,  XV th  Internatio- 
:  nai  Congress  of  Zoology,  London 
16-23  July  1958,  Proceedings  edited 
by  H.  R.  He  wer  and  N.  D.  Riley 

Hiiret  liikkuvat  yleensä  meille  tuntemattomissa 
rakennusten  onkaloissa  ja  löytävät  silti  aina  uu¬ 
delleen  ruokakaapille.  Sokkelokoe  on  hiiren  luon¬ 
taisen  ympäristön  mukainen,  sille  ekologisesti  so¬ 
piva. 

-  Eläimillä  tietoisuus  sen  paremmin  kuin  ih- 
misilläkään  ei  ole  yksiselitteinen,  helposti  määri¬ 
teltävä  ”joko-tai”  -ominaisuus.  Tuntuu  myös  to¬ 
dennäköiseltä,  että  tietoisuusilmiöt  ovat  muiden 
biologisten  ja  biologispohjaisten  ilmiöiden  tapaan 
kehittyneet  vähitellen  eräiden  eläinryhmien  evo¬ 
luutiossa. 

Lagerspetz  muistuttaa,  ettei  evoluutio  ole  yh¬ 
dessä  linjassa  tapahtuvaa  suoraviivaista  edisty¬ 
mistä.  -  Hiiren  ja  rotan  mahdolliset  tietoisuusil¬ 
miöt,  koiran  orastava  ja  simpanssin  selkcmpi  "mi¬ 
nä’' ^tietoisuus  ovat  ehkä  saman  ilmiöryhmän  eri 
asteita,  mutta  eivät  välttämättä  samansyntyisiä, 
eivätkä  ainakaan  lähisukulaisuutta  osoittavia,  La¬ 
gerspetz  sanoo.  ■ 

Marketta  Ollikainen 


Artikkeli  perustuu  professori  Lager spetzin  Skep¬ 
siksen  yleisötilaisuudessa  lokakuussa  1995  pitä¬ 
mään  alustukseen  aiheesta  Tie  tääkö  kissa  ole  van  - 
sa  kissa.  Kuten  artikkelistakin  käy  ilmi ,  Lager¬ 
spetz  puhui  kylläkin  enemmän  koirasta,  johon  hän 
oli  voinut  soveltaa  omakohtaista  havainnointia. 


Ihmisia,  eläimiä, 
robotteja 

Eläinten  tietoisuutta  pohdittiin  myös  tammi¬ 
kuun  yleisötilaisuudessa.  Skepsis  oli  kutsu¬ 
nut  luonnon  itseisarvoista  vastikään  väitel¬ 
leen  eläintensuojelujärjestö  Animalian  puheen¬ 
johtajan  Leena  Vilkan  puhumaan  aiheesta  Eläin 
-  kone  -  ihminen? 

Vilkan  tehtäväksi  tuli  tarkastella  eläinten  tie¬ 
toisuutta  myös  tekoälykeskustelun  pohjalta.  Hän 
tekikin  sen  tavalla,  joka  herätti  paikoin  kiuk- 
kuisiakin  kommentteja  yleisön  taholta.  Vilkkaa 
syytettiin  "valehtelun  yrityksistä",  tieteellisen  ar¬ 
gumentoinnin  ja  arvoasetelmien  sotkemisesta 
keskenään  ja  spekuloinnista  väitteillä,  jotka  eivät 
perustuneet  minkäänlaisiin  koeteltuihin  tosiasioi¬ 
hin. 

Vilkulla  oli  huono  onni  olla  väärään  aikaan 
väärässä  paikassa.  Vähän  ennen  hänen  luentoaan 
Helsingin  yliopiston  kansleri  Lauri  Saxen  oli  va¬ 
rotellut  tutkijoita  väärän  tiedon  levittämisestä.  Il¬ 
meisesti  myös  osa  yleisöstä  oli  tullut  paikalle 
kuulemaan  perusteluja  kettutyttöjen  toimille  tut¬ 
kijalta,  jonka  tiedettiin  olevan  myös  vakaumuk¬ 
sellinen  eläintensuojclija. 

Vilkka  varoi  ottamasta  selvää  kantaa  itse  ky¬ 
symykseen:  olivatko  eläimet  tietoisia  olioita  vai 
eivät  tai  kärsivätkö  eläimet,  esimerkiksi  kanat 
pienissä  häkeissään.  Asiaa  pitäisi  hänen  mieles¬ 
tään  kuitenkin  tutkia  jo  senkin  vuoksi,  ettei  aihe 
jäisi  pelkästään  spekulointien  varaan. 

Hän  kertoi  myös  olleensa  kiinnostunut  eläin¬ 
ten  tietoisuudesta  jo  väitöskirjan  aihetta  pohties¬ 
saan.  Aloitteleva  filosofiantutkija  sai  kuitenkin 
hyvin  vähän  ymmärrystä  osakseen  tiedeyhteisöl¬ 
tä. 

-  Tällä  hetkellä  kaikki  tunnetut  tiedeauktori- 
teetit  ovat  vakavasti  sitä  mieltä,  että  eläimillä  ei 
ole  tietoisuutta.  Etnologien,  biologien  ja  yleensä¬ 
kin  luonnontieteilijöiden  näkemys  on,  että  eläi¬ 
met  kuuluvat  fysikaalisen  ja  kemiallisen  todelli¬ 
suuden  maailmaan  kun  taas  ihmiset  mentaalisen 
ja  kulttuurisen  todellisuuden  maailmaan,  Vilkka 
valitti. 

"Älykkäät  robotit" 

Ehkä  eniten  yleisöä  ärsytti  tutkijan  poleeminen 
ote  aiheeseensa.  Hän  heitteli  mielellään  ilmaan 
kysymyksiä,  jotka  ainakin  osasta  yleisöä  tuntui¬ 
vat  enemmän  vannoutuneen  eläinten  suojelijan 
esittämiltä,  kuin  asiaan  perehtyneen  tutkijan. 
Yleisö  ei  aina  tiennyt,  milloin  tutkija  toi  esiin  va¬ 
kavasti  otettavan  näkökulman  ja  milloin  hän  vain 
ajatteli  ääneen. 

Polcmisoidessaan  kielen  merkitystä  eläimiä  ja 
ihmisiä  erottavana  tekijänä  Vilkka  vetosi  tutki¬ 
muksiin,  joissa  todistellaan  tietokonerobottien 
hallitsevan  ihmisen  kielen  täydellisesti  ja  pysty¬ 
vän  kommunikoimaan  ihmisen  kanssa.  -  Jos  tie¬ 
toisuus  ja  kieli  kuuluisivat  väistämättä  yhteen,  sil¬ 
loin  meidän  pitäisi  sijoittaa  tietoisuus  roboteille 
mutta  ei  eläimille,  Vilkka  heitti. 

Useissa  tapauksissa  kokeellisen  psykologian 
avulla  ihmisen  tietoisuudesta  saatu  tieto  perustuu 
eläimillä  tehtyihin  kokeisiin.  Esimerkiksi  masen¬ 
nusta  ja  avuttomuutta  on  ensin  tutkittu  rotilla,  sit¬ 
ten  apinoilla  ja  on  oletettu,  että  se  toimisi  myös 
ihmisillä.  Näissä  kokeissa  ei  olla  kuitenkaan  tut¬ 
kittu  rotan  sielunelämää  tai  haluttu  poistaa  rottien 
masennusta.  On  pyritty  löytämään  malleja,  joilla 
on  voitu  säädellä  ihmisen  mielen  tiloja.  -  Miltä 
rotasta  tuntuu  olla  rotta,  mitä  se  haluaa,  kokee, 
tuntee  tai  ajattclcc,  on  eläinten  tietoisuuden  alue, 
joka  vielä  odottaa  tutkijoita,  Vilkka  arveli. 

Behavioralismin  haamu 

Vilkka  näki  behavioralismin  haamun  yhä  kum- 
mittclcvan  tiedeyhteisössä.  -  Tieteen  historiassa 
mieli  tutkimuskohteena  osoittautui  niin  epäilyttä¬ 
väksi,  ettei  sen  tutkimista  pidetty  lainkaan  sopiva¬ 
na,  Metodologisessa  behavioralismissa  ci  uskottu 
edes  olevan  olemassa  sellaisia  menetelmiä,  joilla 
mieltä  voitiin  tutkia.  Ei  uskottu,  että  omia  ajatuk¬ 
sia  ajattelemalla  voitiin  tunkeutua  omaan  sieluun, 
Vilkka  selvitti. 

Koska  ihmisen  mielen  tutkimus  ajautui  mene¬ 
telmällisiin  ongelmiin,  myöskään  eläinten  tietoi¬ 
suutta  ei  voitu  tutkia.  Tästä  tehtiin  Vilkan  mukaan 
johtopäätös,  että  koko  eläinten  tietoisuuden  tutki¬ 
minen  oli  eettisesti  arveluttavaa.  Mitään  sellaista 
kuin  eläinten  tietoisuus  ei  ollut  edes  olemassa. 

Kysymys  ei  ollut  pelkästään  siitä,  että  ei  oi- 


Keskusteluja  robotin  kanssa 

Robotti  sanoo  ihmiselle:  "Haluan  elää.  Haluan 
tehdä  valintoja  elämässäni." 

Ihminen  vastaa:  "Sinä  et  todella  halua  elää,  sinä 
et  todella  tee  mitään  valintoja  tai  todella  tunne 
mitään.  Sinä  olet  vain  ohjelmoitu  vastamaan 
tietyllä  tavalla  tiettyihin  kysymyksiin." 

Robotti  jatkaa:  "Minä  olen  muotoiltu,  ohjel¬ 
moitu  ja  rakennettu  ihmisten  toimesta.  Entä  sit¬ 
ten?  Jokainen  ihminen  on  rakentunut  geneetti¬ 
sen  perimänsä  mukaisesti.  Suurin  osa  siitä, 
mitä  ihmisen  persoona  on,  on  muovautunut 
vanhempien,  opettajien  ja  muiden  ihmisten  toi¬ 
mesta  ja  siitä  kaikesta,  mitä  ihminen  on  elä¬ 
mänsä  aikana  lukenut  ja  oppinut.  Minullakin, 
vaikka  olen  robotti,  on  ajatuksia  ja  ne  ovat  mi¬ 
nun  omiani,  vaikka  epäilemättä  suurin  osa  aja¬ 
tuksistani  ei  ole  itse  keksimiäni  niin  kuin  ei  ole 
ihmisenkään  ajatuksista." 

Lähde: 

Justin  Leiher:  Can  cmimals  and  machines  he 
persons?  1987 


lut  menetelmiä,  nähtiin,  ettei  ollut  tutkimuskoh¬ 
dettakaan. 

Vilkka  uskoi  kuitenkin,  että  behavioralismin 
haamusta  ollaan  pääsemässä  eroon  myös  tiedeyh¬ 
teisössä.  Neurofysiologiset  tutkimukset  ihmisen 
tietoisuudesta  ja  toisaalta  keskustelu  eläinten  oi¬ 
keuksista  pakottavat  myös  tutkijat  ottamaan 
eläinten  tietoisuuden  vakavan  empiirisen  ja  filo¬ 
sofisen  tutkimuksen  kohteeksi;  ottamaan  selvää, 
mistä  kaikesta  tässä  oikeastaan  on  kysymys. 

-  Mistä  puhutaan  kun  puhutaan  eläinten  tietoi¬ 
suudesta.  Mitkä  kaikki  käsitykset  ovat  perusteltu¬ 
ja,  mitkä  selvästi  virheellisiä.  Minkälaisia  ongel¬ 
mia  liittyy  erilaisiin  tutkimussuuntauksiin  tai 
eläinten  oppimista  ja  informaatiojärjestelmiä  kos¬ 
kevaan  tutkimukseen,  mitä  ongelmia  syntyy,  jos 
kysytään,  voiko  eläin  uskoa,  tahtoa,  tuntea,  onko 
sillä  ajatuksia? 

-  Miten  voidaan  olla  varmoja,  että  eläimillä  ei 
ole  tietoisuutta.  Mitä  eläimiltä  tarkkaan  ottaen 
puuttuu,  kun  niiltä  väitetään  puuttuvan  tietoisuus? 
Mitä  ovat  todella  ihmisen  ainutlaatuisia  ominai- 

suuksia?  Mikä  todella  erottaa  ihmisen  eläimistä? 

Eläinten  jumala,  ukkonen 

Vilkka  ei  malttanut  pysyä  tieteellisessä  argumen¬ 
toinnissa  pohtiessaan,  mitä  kaikkea  meidän  pitäisi 
kyseenalaistaa,  kun  puhumme  eläinten  tietoisuu¬ 
desta.  Jos  ajatellaan,  että  kieli,  itsetietoisuus,  mi¬ 
nuus,  uskonto,  kulttuuri,  politiikka,  tekniikka,  ta¬ 
lous,  tiede  ovat  alueita,  jotka  puuttuvat  eläimiltä, 
miten  me  voimme  olla  siitä  niin  varmoja,  Vilkka 
kysyi.  -  Miksi  olemme  niin  varmoja,  että  eläimil¬ 
lä  ei  ole  esimerkiksi  uskontoa?  Hän  arveli,  että 
eläimet  saattaisivat  hyvinkin  pitää  esimerkiksi 
ukkosen  jyrinää  yliluonnollisena. 

Vilkka  muistutti,  että  eläinkunnasta  löytyy  lu¬ 
kuisia  esimerkkejä  sellaisista  korkeakulttuurin 
muodoista,  joita  on  totuttu  pitämään  vain  ihmisil¬ 
le  tyypillisinä.  -  Jotkut  eläimet  käyttävät  moni¬ 
mutkaista  tekniikkaa  vaativia  työvälineitä.  Muu¬ 
rahaisilla  on  ollut  karjanhoitoa  jo  paljon  ennen  ih¬ 
mistä  ja  niin  edelleen.  Voisi  kysyä,  että  onko  se 
niin  itsestään  selvää,  että  sellaiset  korkeakulttuu¬ 
rin  muodot  kuin  tiede,  politiikka  ja  taide  ovat  vain 
ihmisille  kuuluvia. 

Kun  kerran  mitään  faktaa  ei  ole  esittää  puoles¬ 
ta  eikä  vastaan,  ovia  ei  pitänyt  Vilkan  mielestä 
myöskään  sulkea  jo  ennalta. 

-  Miksi  me  ihmiset  emme  voisi  rikastuttaa 
elämäämme  oivaltamalla,  että  ne  pienet  ja  älyk¬ 
käät  olennot,  joita  me  etsimme  ulkoavaruudesta, 
itse  asiassa  jo  tallustelevat  täällä  joukossamme. 
Ne  ovat  valtameren  kaloja,  erilaisia  lintuja,  eläi¬ 
miä,  joita  mc  ihmiset  olemme  aika  julmalla  taval¬ 
la  kohdelleet.  Olemme  halunneet  hävittää  niitä,  ja 
tuhota  sen  sijaan  että  olisimme  pyrkineet  pääse¬ 
mään  kommunikaatioyhteyteen  niiden  kanssa  tai 
että  kunnioittaisimme  niitä  erilaisina  pienisielui- 
sina  älykkäinä  olentoina.  Mc  emme  kysy,  miten 
älykäs  sika  on,  kuinka  paljon  se  oppii,  me  olem¬ 
me  valitettavasti  kiinnostuneimpia  tietämään, 
mikä  on  tuon  sian  rasvaprosentti. 

Kalle-kissa  ja  Leea-sisko 

Dosentti  Pertti  Lindforsin  mielestä  Vilkka  oli 
sekoittanut  pahasti  arvoasetelmat  ja  tieteellisen 


argumentoinnin.  Hän  tunnustautui  itse  fanaatti¬ 
seksi  luonnonsuojelijaksi,  joka  oli  valmis  tappa¬ 
maan  kaikki  elefanttien  ja  sarvikuonojen  metsäs¬ 
täjät,  mutta  tällä  ei  ollut  mitään  tekemistä  sen 
kanssa,  mitä  hän  ajatteli  sarvikuonojen  ja  elefant¬ 
tien  tietoisuudesta.  -  En  minä  perustele  eläinsuo¬ 
jelua  teoreettisilla  argumenteilla,  se  on  puhtaasti 
tunnepohjainen  linja.  Meidän  perheessäkin  Kalle- 
kissa  oli  paljon  tärkeämpi  kuin  Leea-sisko. 

Vilkka  puolustautui  sillä,  että  hän  halusi  vain 
hahmottaa  tutkimuskenttää  ja  herättää  kysymyk¬ 
siä,  ja  mahdollisesti  innostaa  ihmisiä  aiheen  pii¬ 
riin.  -  Kun  tutkimuksia  kerran  ei  ole,  jostakinhan 
jonkun  on  aloitettava.  Hän  toivoi,  että  teilaajat  tu¬ 
tustuisivat  tarkemmin  hänen  ajatuksiinsa,  joita 
hän  oli  selvittänyt  muun  muassa  mukanaan  tuo¬ 
missaan  artikkeleissa. 

Vakuuttelut  eivät  kuitenkaan  tehonneet,  kos¬ 
kapa  joku  kehotti  Vilkkaa  pitämään  spekulaation¬ 
sa  tutkijankammiossaan  ja  popularisoimaan  niitä 
vasta  sen  jälkeen  kun  ne  on  ensin  esitetty  arvoval¬ 
taisessa  kansainvälisissä  tiedejulkaisussa.  -  Tässä 
oli  selvästi  huijauksen  ja  tieteellisen  väärinkäy¬ 
töksen  makua  ja  suoranaista  valehtelun  yritystä, 
joku  heitti. 

Vilkka  yritti  puolustautua.  -  Eihän  minunlai¬ 
seni  nuori  tutkijanainen  saisi  koskaan  tutkimuksi¬ 
aan  julki,  jos  niitä  ei  voisi  julkaista  suomalaisissa 
tiedejulkaisuissa. 

Skepsiksen  varapuheenjohtaja  Timo  Kaitaro 
palautti  keskustelun  asialinjalle  muistuttamalla, 
että  tieteellisessä  argumentoinnissa  perustelut 
ovat  toki  tärkeämpiä  kuin  se,  että  ne  on  julkaistu 
jossain  ticdelehdessä. 

-  Joka  tapauksessa  elefantin  rakkauselämää 
on  jumalattoman  vaikea  tutkia,  koska  se  vaatii 
niin  jumalattoman  vahvan  pohjan,  Skepsiksen  pu¬ 
heenjohtaja  Ilpo  V.  Salmi  pani  pisteen  keskuste¬ 
lulle. 

Marketta  Ollikainen 

Tutkija  Leena  Vilkka  luennoi  aiheesta  17.  tammi¬ 
kuuta.  Ennen  tilaisuuden  alkua  Skepsis  järjesti 
Huuhaa-palkinnon  julkistamistilaisuuden ,  jossa 
avauspuheenvuoron  piti  Helsingin  yliopiston 
kansleri  Lauri  Saxen. 

Pyhä  sota  tiedettä  vastaan 

Anssi  Saara 

Tiede  on  historiansa  aikana  tullut  silloin  täl¬ 
löin  kolhaisseeksi  uskonnon  arvovaltaa. 
Kopernikus  esitti,  että  maa  kiertää  aurin¬ 
koa.  Raamatun  mukaan  näin  ei  ollut.  Niinpä  kato¬ 
linen  kirkko  ryhtyi  vastahyökkäykseen,  joka  hui¬ 
pentui  Galileon  oikeudenkäyntiin  sata  vuotta 
myöhemmin.  Vasta  runsaat  350  vuotta  tämän  jäl¬ 
keen  katolinen  kirkko  arveli  olleensa  ehkä  vääräs¬ 
sä  Galileon  tapauksessa. 

Charles  Darvvinin  viime  vuosisadan  puoles¬ 
savälissä  esittämä  kehitysoppi  on  ajatuksena  vielä 
paljon  vaarallisempi.  Kehitysoppihan  selittää 
maailman  jokseenkin  jäännöksettömästi.  Taistelu 
sitä  vastaan  ei  toistaiseksi  ole  osoittanut  laantumi¬ 
sen  merkkejä.  Osin  tämä  on  tieteen  sisäistä  kes¬ 
kustelua  -  esimerkiksi  humanismia  yritetään  pe¬ 
lastaa  reduktionismilta  -  mutta  yleensä  kyseessä 
on  vanhakantaisen  uskonnon  vastaisku.  Uskon¬ 
nollinen  fundamentalismi  ei  selvästi  ainakaan  ole 
heikkenemässä. 

Kreationismi  tarkoittaa  käsitystä,  jonka  mu¬ 
kaan  Jumala  on  luonut  maailman  noin  10  000 
vuotta  sitten.  Piispa  Ussher  laski  Raamatun  pe¬ 
rusteella  maailmankaikkeuden  syntyhetken,  joka 
ajoittuu  6  000  vuoden  taakse.  Itse  asiassa  jotkut 
kansainväliset  tiedelehdet,  kuten  brittiläinen  Na~ 
ture-lchu,  juhlivat  kuluvaa  vuotta  maailman  syn¬ 
tymän  6000-vuotistapahtuman  johdosta.  Syystä, 
joka  ei  ole  koskaan  minulle  oikein  selvinnyt,  kre¬ 
ationistit  katsovat  maailman  olevan  noin  4  000 
vuotta  vanhempi  kuin  Raamatusta  selvästi  käy  il¬ 
mi.  Tämäkin  luku  on  karkeasti  miljoona  kertaa 
pienempi  kuin  tieteen  nykyinen  käsitys.  Ennen 
kuin  menemme  pidemmälle  aiheeseen,  on  todet¬ 
tava,  että  evankelis-luterilainen  kirkko  ei  muuta¬ 
mia  poikkeuksia  kuten  niin  sanottua  viidettä  herä¬ 
tysliikettä  ja  Missourin  synodia  lukuunottamatta 
kannata  kreationismia. 

Vuonna  1993  tehdyn  Gallup-kyselyn  mukaan 
48  prosenttia  amerikkalaisista  uskoo  ensimmäi¬ 
sen  Mooseksen  kirjan  luomiskertomuksen  olevan 
tarkan  kuvauksen  maailman  synnystä.  Toisin  sa¬ 
noen  tarinat  luomispäivistä,  Aatamista  ja  Eevas¬ 
ta,  vedenpaisumuksesta,  Baabelin  tornista  ja  niin 


edelleen  ovat  kirjaimellisesti  totta.  Ronald  Rea¬ 
ganin  aikana  fundamentalistit  kävivät  hyökkäyk¬ 
seen,  joka  vaivoin  lyötiin  takaisin  runsaasti  huo¬ 
miota  herättäneissä  Arkansasin  ja  Louisianan  oi¬ 
keudenkäynneissä.  Scopesin  oikeudenkäynnissä 
Tennesecssä  1 920-luvulla  fundamentalistit  sen  si¬ 
jaan  voittivat.  Viime  vuoden  syksyllä  alkoi  taas 
tapahtua.  Alabaman  osavaltion  koululaitos  hy¬ 
väksyi  luomiskertomuksen  opettamisen  biologia¬ 
na  epävarman  evoluutiohypoteesin  rinnalla.  Pää¬ 
tös  on  vaikeasti  kumottavissa,  koska  jokainen 
koulupiiri  on  vapaa  tekemään  oman  ratkaisunsa. 

Yhdysvaltain  perustuslaki  periaatteessa  kiel¬ 
tää  uskonnon  opettamisen  valtion  tukea  nauttivis¬ 
sa  kouluissa.  Valtion  tulee  olla  neutraali  uskon¬ 
nollisissa  kysymyksissä.  Pykälä  on  kuitenkin 
kierrettävissä  siten,  että  luomiskertomus  esitetään 
tieteenä,  jota  opetetaan  ja  tutkitaan  yliopistoissa. 
Kreationismin  kannattajilla  on  oma  lehdistönsä, 
luomisen  tutkimuskeskuksensa  (Institute  for  Cre- 
ation  Research ),  tieteelliset  seuransa  (Creation 
Research  Society)  ja  alan  kongressinsa.  Näiden 
todellinen  tarkoitus  on  fundamentalistisen  uskon¬ 
non  syöttäminen  tieteen  nimellä. 

Suomalainen  lukion  biologian  oppikirja  Bio , 
(Hamari  &  Paarlahti,  Weilin  &  Göös)  kertoo  asi¬ 
asta  sivulla  68  (Bio/3):  ^kreationistit  hyväksyvät 
pien-,  eli  mikroevoluution,  josta  antaa  vakuutta¬ 
vaa  todistusaineistoa  mm.  jalostus.  Suur-  eli  mak¬ 
roevoluutio  ei  heidän  mukaansa  kuitenkaan  voi 
perustua  pelkkiin  mutaatioihin  ja  valintaan.  Tätä 
väitettä  tukee  heidän  mielestään  fossiili  löytöjen 
aukkoisuus,  erityisesti  eliömuotoja  toisiinsa  sito¬ 
vien  välimuotojen  puuttuminen”.  Kirjan  mukaan 
eliöt  voivat  muunnella,  muuta  eivät  kehittyä. 

Kreationismi  ei  siis  tarkoita  jotain  yleistä  su¬ 
vaitsevaa  uskonnollisuutta,  vaan  tiettyä,  amerik¬ 
kalaisista  fundamcntalistipiireistä  lähtöisin  ole¬ 
vaa  käsitystä,  jonka  mukaan  Raamatun  joka  sana 
on  kirjaimellisesti  totta.  Kreationistit  kuuluvat 
tyypillisesti  vapaakirkkoihin  (esim.  helluntailai¬ 
siin,  Jehovan  todistajiin  tai  valtionkirkkomme  ää¬ 
riaineksiin).  Heitä  on  myös  varsin  huomattavissa 
asemissa  tieteen  ja  opetustoimen  piirissä. 

Fundamentalistit  vastaiskuun 

Ensimmäisen  Mooseksen  kirjan  kaksi  ensim¬ 
mäistä  lukua  sisältää  kaksi  toisistaan  poikkeavaa 
luomiskertomusta.  Tämän  lisäksi  Raamatussa  on 
kaksi  eri  tietoa  Nooan  arkkiinsa  ottamien  eläinten 
lukumääristä  (toisen  mukaan  koiras  ja  naaras  ku¬ 
takin  lajia,  toisen  mukaan  seitsemän  paria  kutakin 
puhdasta  eläinlajia  ja  yksi  pari  kutakin  epäpuh¬ 
dasta).  Kun  näin  on,  luomistieteen  tutkimuskenttä 
on  aika  rajoitettu.  Kokeellinen  luomistiede  on 
parhaillaan  melko  vähäistä.  Vielä  10-20  vuotta 
sitten  kreationistit  järjestivät  retkikuntia  Ararat- 
vuorelle  tai  löysivät  ihmisen  ja  hirmuliskojen  ja¬ 
lanjälkiä  sekaisin  Teksasista.  Tämä  tutkimusote 
on  sammahtanut  lähinnä  siitä  syystä,  että  arkki  ei 
ole  ottanut  löytyäkseen  tai  että  kreationistien  to¬ 
disteet  eivät  ole  täyttäneet  normaalitieteen  vaati¬ 
muksia.  Jäljelle  on  jäänyt  koeteltu  strategia:  osoit¬ 
taa  normaalitiede  epäluotettavaksi. 

Tehtävä  on  suhteellisen  vaativa,  sillä  kreatio¬ 
nistin  täytyy  kumota  ensinnäkin  kaikki  luonnon¬ 
tieteet  ja  humanistisistakin  tieteistä  ainakin  arke¬ 
ologia,  vanhan  ajan  historia  ja  kielitiede.  Kreatio¬ 
nistien  yleisin  toimintatapa  ulospäin  on  julkisten 
väittelyiden  puuhaaminen.  Jo  se,  että  väittely  saa¬ 
daan  aikaan,  on  heille  voitto.  Kreationismi  on 
helppo  esittää  ummehtuneen  kamarioppincisuu- 
den  kriittisenä  haastajana. 

Väittely  kreationistin  kanssa  vaatii  kunnon 
valmistautumisen.  Tilanne  poikkeaa  koko  lailla 
tavallisesta  akateemisesta  kinasta.  Tiedeihminen 
ei  mielellään  ota  varmaa  kantaa  kysymykseen, 
jota  koskevaa  alaa  hän  ei  hallitse.  Kreationistin 
kanssa  väittelyyn  valmistautuvan  on  hyvä  lukea 
alan  teoksia.  Hyviä  yleislähteitä  ovat  esimerkiksi 
Jehovan  todistajien  Onko  ihminen  kehityksen  vai 
luomisen  tulos?.  Huuhaa-palkittu  Wilder-Smith: 
Luonnontieteet  eivät  tunne  evoluutiota  (WSOY) 
tai  M  olen:  Värt  ursprung?  (Sait  och  ljus).  Koko 
alan  kattaa  Mclver:  Anti-Evolution/An  annotated 
hibliography  (McFarland)  ja  aikakauslehti  Crea- 
tion/Evolution  Newsletter  (National  Center  for 
Science  Education).  Kaksi  viimeksimainittua  ei¬ 
vät  ole  kreationistien  julkaisuja.  Vallankin  Jeho¬ 
van  todistajien  kirjat  ovat  huolella  tehtyjä  ja  kau¬ 
niita  katsella.  Niitä  saa  vähällä  vaivalla  ilmaisek¬ 
si.  Jehovan  todistaja  jää  mielellään  keskustele¬ 
maan  aiheesta  pidempäänkin. 


'Tieteellistä”  epätiedettä 

Kreationistinen  teos  lähtee  yleensä  ensiksi  ihaste¬ 
lemaan  elämän  ihmeitä.  Toimiva  solu,  eliöiden 
perusyksikkö,  tarvitsee  niin  ja  niin  monta  tuhatta 
erilaista  entsyymiä,  joista  kukin  koostuu  tarkal¬ 
leen  määrätyllä  tavalla  niin  ja  niin  monesta  sadas¬ 
ta  aminohaposta.  Todennäköisyys  sille,  että  yksi¬ 
kin  entsyymi  tai  muu  sellainen  olisi  syntynyt  sat¬ 
tumalta  on  se  ja  se  iso  luku  potenssiin  toinen  iso 
luku.  Tässä  siteerataan  usein  eksentristä  tähtitie¬ 
teilijä  Fred  Hoylea,  joka  käy  omaa  jihadiaan 
luonnontieteitä  vastaan.  Hoylcn  mukaan  elävän 
solun  syntymisen  todennäköisyys  on  sama  kuin 
että  romuvarastoon  iskevä  pyörremyrsky  kokoai¬ 
si  valmiin  Boeing  747  (jumbo)  suihkukoneen. 

On  täysin  totta,  että  tietomme  elämän  alkupe¬ 
rästä  ovat  vähäiset.  Koko  tapahtuma  on  kaukana 
menneisyydessä.  Tästä  huolimatta  luonnontieteet 
ovat  kyenneet  selvittämään  aika  paljon  monesta¬ 
kin  asiasta.  Jumalan  osuus  maailmanselityksenä 
on  vastaavasti  kaventunut.  Filosofi  David  Hume 
osoitti  jo  1700-luvulla  Jumalan  pettäväksi  maail¬ 
man  ja  elämän  ihmeiden  selitykseksi.  Dialogin¬ 
sa  lopussa  Hume  joutui  kuitenkin  perääntymään, 
koska  hänellä  ei  ollut  parempaakaan  selitystä. 

Darwinin  päivistä  fundamentalistien  Jumalan 
kaikkivalta  on  rajoittunut  tieteen  aukkoihin,  jotka 
alkavat  käydä  ahtaiksi.  Elämän  alkuperä  vaikut¬ 
taisi  tällä  hetkellä  olevan  suhteellisen  turvallinen 
aukko,  johon  Jumalan  voi  panna  ainakin  vähäksi 
aikaa.  Kreationismi  yrittää  tiedettä  diskreditoi- 
malla  suurentaa  aukkoja. 

Elävän  solun  jälkeen  kreationistinen  teos 
kääntyy  historialliseksi.  Pohjoismaissa  ei  ole  ta¬ 
pana  kiistää  jääkauden  olemassaoloa.  Kreationis¬ 
tien  selityksissä  jääkausia  on  kuitenkin  ollut  vain 
yksi  ja  sekin  oli  hyvin  lyhyt,  ja  se  on  tavalla  tai 
toisella  liittynyt  maailmanlaajuiseen  tuhotul¬ 
vaan.  Vedenpaisumuksessa  valtava  tuhotulva 
syövytti  jopa  Grand  Canyonin  kaltaisia  rotko- 
laaksoja  ja  kasasi  kilometrien  paksuisia  kerroski- 
vilajeja.  Ne  eläimet,  jotka  eivät  osanneet  uida, 
hukkuivat  tulvassa  niin,  että  ne,  jotka  uivat  huo¬ 
nosti,  joutuivat  alimpiin  kerrostumiin. 

Kreationistien  mukaan  radioktiivisiin  isotoop- 
peihin  ynnä  muihin  perustuva  iänmääritys  on  hö¬ 
lynpölyä.  "Informaatioteoriakin  osoittaa,  että  tie¬ 
toa  (esim.  DNAta)  ei  voi  syntyä  tyhjästä.”  Heliu- 

mia  on  ilmakehässä  liian  vähän.  Öljylähteiden 
paine  osoittaa,  että  öljy  on  syntynyt  aivan  äsken. 
Entropian  toinen  pääsääntö,  jonka  mukaan  epä¬ 
järjestys  lisääntyy,  osoittaa  evoluution  mahdotto¬ 
maksi.  Kivihiilikerrostumissa  on  pystysuoria 
puunrunkoja,  joista  näkee,  että  kerrokset  ovat 
syntyneet  valtavassa  tulvassa.  Liskolinnun  siiven 
rakenteestakin  näkee,  ettei  se  ollut  mikään  väli¬ 
muoto.  Stephen  Jay  Gould  on  todistanut,  että 
Darwin  oli  väärässä.  Selityksiä  tarjotaan  lukemat¬ 
tomia. 

Niin  sanotun  aukkoteorian  mukaan  Saatana 
loi  ensin  maailman.  Eipä  siis  ihme,  että  siellä  oli 
kaikenmoisia  hirmucläimiä,  Lilith-niminen  nais¬ 
henkilö  ynnä  muuta.  Koko  tilanne  kehittyi  niin 
pahaksi,  että  varsinaisessa  luomisessa  10  000 
vuotta  sitten  Jumala  tuhosi  ensin  kaiken  tämän 
entisen  ja  loi  kaiken  uudelleen  vanhan  päälle. 

Hyökkäys  paras  puolustus 

On  selvää,  että  kukaan  ei  valmistautumatta  kyke¬ 
ne  vastaamaan  tällaisiin  väitteisiin.  Kreationistit 
rakastavat  julkisia  väittelyitä.  Heillä  on  tähän 
erinomainen  valmius;  vapaakirkoissa  oppii  hy¬ 
väksi  puhujaksi.  Julkinen  väittely  on  vierasta  var¬ 
sinaiselle  tieteelle.  Väittelyllä  on  toki  akateemisia 
perinteitä,  mutta  yleisesti  puhetaidon  hiominen 
jää  perin  vähälle.  Esittämällä  joukon  yhteenkuu- 
lu  mattoni  ia  ja  hyvinkin  eri  alueita  koskevia  väit¬ 
teitä  kreationisti  kykenee  voittamaan  valmistau¬ 
tumattoman  vastustajansa.  Yleensä  kreationisti¬ 
sen  debatin  kuulijat  ovat  uskonveljiä  ja  -siskoja, 
joten  vähäinenkin  uskonnollisiin  seikkoihin  ve¬ 
toaminen  on  tehokasta  puolin  ja  toisin. 

Mutta  myös  kreationistilla  on  heikkoutensa 
väittelyssä.  Hän  ei  yleensä  hallitse  kuin  aivan  tie¬ 
tyt,  alan  teoksista  oppimansa  kohdat.  Näihin  on 
olemassa  valmiita  vastausoppaita,  esimerkiksi 
Ecker:  Dictionary  of  science  and  creationism 
(Promctheus).  Tämä  kirja  sisältää  lyhyet  vastauk¬ 
set  kreationistien  väittämiin.  Adolf  Hitleriä  en 
tosin  sieltä  löytänyt.  Taistelun  /-kirjasta  kuitenkin 
selviää,  että  Hitler  oli  vankasti  kreationistien  rin¬ 
tamassa.  Adolfhan  väitti,  että  juutalaisten  tuho¬ 
aminen  oli  Jumalan  työn  loppuun  saattamista. 

Hyökkäys  on  kaiketi  kuitenkin  parempi  strate¬ 


gia  kuin  yrittää  vastata  kieroihin  kysymyksiin. 
Tämä  puree  ennen  muuta  akateemista  kreationis¬ 
tia  vastaan.  Tällaisen  vastustajan  lyöminen  voi 
olla  muuten  vaikeaa;  ainakin  hän  voi  saivarrella 
alaltaan  vaikka  kuinka  kauan.  Akateemisen  krea¬ 
tionistin  voi  olla  vaikea  myöntää,  ettei  hänellä  ole 
muuta  selitystä  kuin  selittämätön  ihme.  Hyökkäys 
voi  alkaa  esimerkiksi  kysymyksellä:  "Uskotko  to¬ 
della,  että  maailma  on  luotu  1 0  000  vuotta  sitten?" 
"Kuinka  fossiiliset  kalat  hukkuivat  vedenpaisu¬ 
muksessa?"  "Miksi  vain  pussieläimet  ehtivät 
Australiaan  vedenpaisumuksen  jälkeen  Araratil- 
ta?"  "Miksi  Jumala  olisi  huijannut  meitä  järjestä¬ 
mällä  suurisuuntaisen  ikäänkuin  evoluution?" 

Kreationismi  elää  vahvimpana  vapaakirkoissa 
ja  viidennessä  herätysliikkeessä,  jonka  perustaja 
Osmo  Tiililä  ei  kuitenkaan  ollut  kreationisti. 
Myös  viimeiset  arkkipiispamme  ovat  hyvin  sel¬ 
väsanaisesti  ilmoittaneet,  ettei  Raamattua  voida 
pitää  luonnontieteellisenä  oppikirjana. 

Erilaiset  tieteelle  myönnytyksiä  antavat  tul¬ 
kinnat,  jotka  kuitenkin  väittävät  ensimmäisen 
Mooseksen  kirjan  olevan  sanatarkasti  totta,  ovat 
luonnollisesti  mahdollisia.  Luomisen  "päivät" 
voivat  vastata  vaikkapa  menneitä  maailmankau- 
sia.  Esimerkiksi  evoluutioteorian  toinen  keksijä 
Alfred  R.  Wallace  katsoi,  että  evoluutio  selittää 
kaiken  muun  paitsi  ihmisen  älyä.  Tähän  hän  tar¬ 
vitsi  Jumalaa.  Käsityksessä  ci  ole  mitään  vikaa, 
mutta  tiedettä  se  ci  vie  eteenpäin. 

Tiukka  uskon  ja  tiedon  vastakkain  asettelu  voi 
elää  vain  ääriliikkeissä.  Asenteen  heikkous  näkyy 
parhaiten  siinä,  että  varsinkin  oppia  saanut  kreati¬ 
onisti  joutuu  tietoisesti  vääristelemään  paremmin 
tietämäänsä.  Galileon  oikeudenkäynnissä  syyttä- 
jäpuolella  oli  se  etu,  että  Ptolemaioksen  cpisyklit 
näköjään  selittivät  planeettojen  liikkeet  Koperni¬ 
kuksen  mallia  paremmin.  Kreationistilla  ci  ole 
edes  tällaista  etua:  selittämättömällä  selittäminen 
ei  ole  mikään  selitys.  ■ 


Kirjoittaja  on  perinnöllisyystieteen  professori 
Uumajan  yliopistossa  Ruotsissa.  Hän  on  myös 
Skepsiksen  tieteellisen  neuvottelukunnan  jäsen. 

Tyypillinen  rajatiedon  ihminen  on  Ultra- 
lehteci  lukeva  keski-ikäincn  nainen,  jolla 
on  opisto-  tai  korkeakoulututkinto  mutta 
alhaiset  tulot,  kirjoittaa  rajatiedon  harrastajista 
pro  gradua  tekevä  Jarkko  Kari  tuoreessa  Ultra- 
lehdes  sä. 

Karin  artikkeli,  jossa  hän  selvittää  tutkimuk¬ 
sensa  tuloksia,  pani  ajattelemaan  asiaa,  joka  on 
itse  asiassa  kiusannut  minua  siitä  lähtien  kun  kol¬ 
me  vuotta  sitten  aloin  tehdä  tätä  lehteä.  Valtaosa 
rajatiedon  harrastajista  on  keski-ikäisiä  naisia.  He 
kansoittavat  työväen-  ja  kansalaisopistojen  astro¬ 
logia-  ja  grafologiakurssit,  juoksevat  terapioissa 
ja  kaikenlaisissa  värianalyyseissä,  ostelevat  ho¬ 
roskooppikirjoja  ja  ylläpitävät  miljoonien  mark¬ 
kojen  luontaistuotebisnestä.  Karin  haastattelemis¬ 
ta  rajatiedon  harrastajista  miehiä  oli  vajaa  kol¬ 
mannes  ja  naisia  runsas  kaksi  kolmannesta. 

Jostain  syystä  naiset  ovat  herkkäuskoisempia 
mitä  tulee  erilaisiin  raja-ilmiöiden  kaupustelijoi¬ 
hin.  Ja  se  näkyy  myös  Skepsiksen  jäsenkunnassa. 
Pika-analyysi  jäsenistöstä  osoitti,  että  naisten 
osuus  on  vain  runsas  22  prosenttia.  Onneksi  nais¬ 
ten  määrä  on  ollut  kuitenkin  koko  ajan  kasvamas¬ 
sa.  Vielä  pari  vuotta  sitten  naisia  oli  1 7  prosenttia. 

Siinä  olisi  naistutkimukselle  työsarkaa  selvit¬ 
tää,  miksi  juuri  naiset  juoksevat  kaikenkarvaisen 
hömppätiedon  perässä.  Skepsiksenkin  olisi  ehkä 
syytä  suunnata  valistustoimintansa  pontevammin 
naispuolisiin  kansalaisiin.  Luulenpa  melkein,  että 
asiallinen  tieto  myös  purisi  heihin  helpommin 
kuin  miehiin.  Ainakin  omassa  elinympäristössäni 
olen  ollut  havaitsevinani,  että  kanssasisaret  ovat 
olleet  varsin  valmiita  ottamaan  asioista  selvää, 
kun  heitä  on  ensin  vähän  herätelty. 

Kari,  joka  itsekin  tunnustautuu  rajatiedon  har¬ 
rastajaksi,  tarjoaa  selitykseksi  naisten  yliedustuk¬ 


selle  sitä,  että  naiset  olisivat  jotenkin  henkisem¬ 
piä”  kuin  miehet.  ”Toisaalta  sanotaan,  että  moni¬ 
en  rajatiedon  ilmiöiden  havaitsemiseen  tarvitaan 
intuitiota  (ei  järkeä),  ja  naisiahan  on  perinteisesti 
pidetty  intuitiivisempina  kuin  miehiä,  joten  ehkä 
tämä  selittää  asiantilan”.  Kari  kirjoittaa. 

Vaikka  Karin  johtopäätöksiin  lienee  aiheellis¬ 
ta  suhtautua  varauksella,  hänen  selvityksestään 
paljastuu  kuitenkin  mielenkiintoisia  seikkoja  ra¬ 
jatiedon  harrastajista.  Esimerkiksi  se,  että  haasta¬ 
telluista  melkein  puolet  (47  %)  oli  työelämän  ul¬ 
kopuolella.  Lähes  puolella  tulot  olivat  alle  5  000 
markkaa  kuukaudessa  ja  lähes  neljällä  viidestä 
alle  10  000  markkaa.  Tämä  siitäkin  huolimatta, 
että  haastateltavat  olivat  Karin  mukaan  korkeam¬ 
min  koulutettuja  kuin  suomalaiset  keskimäärin. 
Tiedot  oli  kerätty  rajatiedon  harrastajilta  kysely¬ 
lomakkeella,  joita  oli  ollut  jaossa  1  500  kappalet¬ 
ta.  Kyselyyn  vastanneita  oli  ollut  kuitenkin  vain 
339,  joten  kovin  yleispätevinä  tuloksia  ci  voitane 
pitää. 

Skeptikko  on  viime  aikoina  saanut  nuivaa  pa¬ 
lautetta  siitä,  että  lehti  on  ollut  huonosti  toimitet¬ 
tu,  taitto  ollut  vähän  miten  sattuu  ja  luvut  ja  nimet 
vähän  sinne  päin.  Viime  lehteen  pääsi  luvattoman 
paljon  virheitä,  josta  olen  todella  pahoillani.  Toi¬ 
von  kuitenkin  lukijoilta  kärsivällisyyttä.  Teemme 
lehteä  lähes  puhtaasti  talkoovoimin  ja  kun  jokai¬ 
sen  meistä  on  hankittava  myös  leipämme,  meillä 
ei  ole  ollut  yksinkertaisesti  mahdollisuuksia  pa¬ 
nostaa  lehden  tekoon  niin  paljon  kuin  haluaisim¬ 
me.  Osittain  tästä  syystä  yhdistys  päätti  nimetä 
lehdelle  toimitusneuvoston,  joka  voisi  olla  toimi¬ 
tuksen  tukena.  Voin  vain  luvata,  että  yritämme 
tehdä  parhaamme.  ■ 

Marketta  Ollikainen 

Tieteellistä  aikamatkailua 


Leena  Tähtinen 

Jos  mielii  päästä  perille  universumin  raken¬ 
teesta  ja  luonnon  toiminnasta,  on  osattava 
tasapainoilla  skeptismin  ja  uusien,  mahdot¬ 
tomilta  tuntuvien  ideoiden  välillä.  Onneksi  tie¬ 
teellisen  tietämyksen  edistyminen  on  kollektiivi¬ 
nen  tapahtuma,  joten  muutaman  tutkijan  liiallisen 
perinteinen,  tuttuun  turvaava  ajattelutapa  tai  joi¬ 
denkin  toisten  hurahtanut,  ilman  minkäänlaista 
kurinalaisuutta  liitävä  järkeily  ci  toki  pysäytä  tie¬ 
teen  etenemistä.  Aikamatkailusta  on  vasta  hiljat¬ 
tain  tullut  "vakavaa”  tiedettä  ja  siihen  olennaisesti 
liittyvät  mustat  aukotkin  on  "löydetty"  vasta  äs¬ 
kettäin.  Niiden  historia  onkin  hyvä  esimerkki  sii¬ 
tä,  kuinka  uusi  oivallus  tulee  vähitellen  hyväksy¬ 
tyksi. 

Puhe  mustista  aukoista  alkoi  vetovoimaan  liit¬ 
tyvästä  pakonopeudesta,  joka  kertoo  kuinka  lujaa 
on  kiidettävä  haluttaessa  iiti  tietyn  kappaleen  vai¬ 
kutuspiiristä.  Esimerkiksi  maasta  poistumiseen 
tarvittava  vähimmäisnopeus  on  40  000  km/t. 
Vaikka  valo  kulkee  noin  25  000  kertaa  tätä  nope¬ 
ammin,  englantilainen  John  Michell  uumoili 
( 1 783,  siinä  sata  vuotta  Nevvtonin  vetovoimalaki¬ 
en  julkaisemisen  jälkeen)  ympärillämme  olevan 
kappaleita,  jotka  ovat  niin  suuria  tai  niin  tiheitä, 
ettei  niiden  pinnalta  pakene  edes  valo.  Michell 
kutsui  näitä  kohteita  pimeiksi  tähdiksi  (dark 
stars).  Kukaan  ci  kuitenkaan  kiinnittänyt  erityistä 
huomiota  ideaan. 

Kymmenen  vuotta  Michelin  jälkeen  ranska¬ 
lainen  Pierre  Laplace  ennusti  jälleen  mustien 
aukkojen  olemassaolon  suoraan  Nevvtonin  veto¬ 
voimalaista.  Laplace  jopa  ehdotti,  miten  nämä  nä¬ 
kymättömät  kohteet  voitaisiin  jäljittää  epäsuorasti 
niiden  ja  ympäristön  vuorovaikutuksesta.  Asiasta 
ei  vieläkään  innostuttu,  sillä  mustien  aukkojen 
oletettiin  olevan  täysin  teoreettisia  taivaankappa¬ 
leita.  Tarvittiin  vielä  lähes  kaksi  sataa  vuotta  en¬ 
nen  kuin  pimeistä  tähdistä,  nykyisistä  mustista 
aukoista,  tuli  hohtavan  universumin  jäseniä. 

Välillä  mustat  aukot  katosivat  kokonaan  muo¬ 
dista.  Ei  ollut  yksinkertaisesti  enää  mitään  mieltä 
keskustella  kappaleesta,  jonka  vetovoima  vangit¬ 
see  valon,  sillä  aikaisemmin  hiukkasina  pidettyä 


valoa  alettiin  pitää  aaltoina,  joihin  vetovoima  ei 
vaikuta.  Laplacen  töiden  uusista  painoksistakin 
poistettiin  kaikki  näkymättömiin  kappaleisiin 
viittaava. 

Tämän  vuosisadan  alussa  musta  aukko  pul¬ 
pahti  esiin  Einsteinin  suhteellisuusteoriasta,  joka 
ei  kuitenkaan  ole  luonnonlaki  eli  kaikki  sen  rat¬ 
kaisut  eivät  välttämättä  toteudu  todellisessa  maa¬ 
ilmassa.  Suhteellisuusteoria  siis  salli  mustien 
aukkojen  olemassaolon,  muttei  vaatinut  sitä.  Näin 
mustat  aukot  säilyivät  puhtaasti  teoreettisina  ka¬ 
pistuksina. 

Mustista  aukoista  tulee  tarpeellisia 

Äärettömän  tiheiden,  näkymättömien  mustien 
aukkojen  hyväksymisen  vaikeutta  kuvaa  se,  että 
eräs  ensimmäisistä  suhteellisuusteorian  puoltajis¬ 
ta  ja  muutenkin  uusiin  oivalluksiin  yleensä  en¬ 
nakkoluulottomasti  suhtautuva,  tähtien  rakenteen 
tutkimisessa  kunnostautunut  brittiläinen  tähtitie- 
telijä  Arthur  Eddington  oli  niiden  kiivas  ja  eh¬ 
doton  vastustaja.  Vasta  1969,  kun  mustat  aukot 
liitettiin  kvasaareihin,  niitä  ei  enää  voitu  vältellä. 
Kvasaarien,  kaukaisien  pistemäisiltä  näyttävien 
kohteiden  valtava  energiantuotanto  'järjestettiin" 
jättiläismäisellä  mustalla  aukolla.  Havaintoja  ei 
yksinkertaisesti  pystytty  selittämään  muulla  ta¬ 
voin.  Ensimmäistä  kertaa  mustista  aukoista  tuli 
tarpeell  isiä  ja  niitä  alettiin  järjestelmällisesti  etsiä. 
Nykyään  niistä  on  jo  useita  melko  vedenpitäviä 
havaintojakin. 

Mustat  aukot  ovat  erinomaisia  aikakoneen 
osia,  muun  muassa  koska  Einsteinin  erikoinen 
suhteellisuusteoria,  joka  yhdisti  ajan  ja  avaruu¬ 
den,  sallii  niiden  venyttää  avaruuden  kuvitteelli 
seen  kumikalvoon  äärettömän  syvän  kuilun  ja  lo¬ 
pulta  tunkeutua  avaruuden  läpi.  Reiästä  alkava 
teoreettinen  tunneli,  niin  sanottu  madonreikä, 
saattaisi  löytää  jossain  muualla  olevan  madonrei- 
än  ja  yhdistää  näin  kosmoksen  kaksi  kaukaista 
kolkkaa  toisiinsa.  Esimerkiksi  kilometrin  pitui¬ 
nen  "mato"  voisi  viedä  meidät  monen  kymmenen 
valovuoden  päähän.  Kyse  on  siis  avaruuden  su- 

peroikotiestä,  joka  tuntuu  ilmeiseltä  aikamatkus- 
tusvalineeltä.  Mutta  onko  madonrei'illä  mitään  te¬ 
kemistä  todellisuuden  kanssa?  Kysymystä  ei  voi 
rinnastaa  mustan  aukon  historiaan,  jossa  tutkijat 
yrittivät  vältellä  heille  oudon  tai  "ruman"  näköis¬ 
tä  ratkaisua.  Esimerkiksi  massiivisten  tähtien  se¬ 
litettiin  menettävän  elämänsä  aikana  niin  paljon 
aineestaan,  ettei  niiden  ruumiista  koskaan  tule 
mustia  aukkoja,  vaikka  teoriassa  näin  tapahtuikin. 
Madonreikiä  ei  sen  sijaan  synny  "luonnollisesti” 
edes  teoriassa.  Niitä  ei  tällä  hetkellä  yksinkertai¬ 
sesti  tarvita  mihinkään. 

Matoja  ja  aikamatkailua 

Madonreikiä  tutkitaan  joka  tapauksessa  innok¬ 
kaasti.  Kip  Thorne,  CALTECHissa  (California 
Institute  of  Technology)  työskentelevä,  suhteelli¬ 
suusteorian  asiantuntija,  oli  ensimmäisiä,  jotka 
miettivät  madonreikien  käyttöä  aikakoneina. 
Täydellisen  hypoteettisuutensa  lisäksi  madonrei- 
ät  ovat  silmänräpäyksellinen  ilmiö.  Niihin  sukel¬ 
tava  matkailija  musertuisi  hetkessä.  Kip  Thorne  ja 
hänen  opiskelijansa  Mike  Morris  eivät  kuiten¬ 
kaan  antaneet  pienten  käytännön  ongelmien  ma¬ 
sentaa  itseään  ja  he  kchittelivät  menetelmän,  jolla 
madonreikä  pidettäisiin  auki  sitä  itseäänkin  teo¬ 
reettisemmalla,  antigravitaatiota  aiheuttavalla, 
eksoottisella  aineella.  Avatuista,  toistensa  suh¬ 
teen  valon  nopeudella  liikkuvista  madonrefistä 
on  suunniteltu  erilaisia  aikakoneita. 

Madonreikä-aikapolut  (kyse  ei  siis  ole  perin¬ 
teisistä  koneista,  vaan  aika-avaruuden  silmukois¬ 
ta,  joita  pitkin  voidaan  liikkua  erilaisilla  kulku¬ 
neuvoilla)  luodaan  liikuttamalla  madon  toista 
suuta  lähes  valon  nopeudella  toisen  pysyessä  pai¬ 
koillaan.  Venäläinen,  nykyään  Tanskassa  työs¬ 
kentelevä  musta  aukko-asiantuntijan  Igor  Novi- 
kovin  mukaan  tilanne  voitaisiin  toteuttaa  käytän¬ 
nössä  työntämällä  irtonaisen  (keinotekoisen!) 
madonreiän  toinen  pää  lähelle  mustaa  aukkoa. 
Madon  suiden  välinen  nopeusero  aiheuttaisi  suh- 
teellisuus-teoreettisen  aikadilataation,  jonka 
vuoksi  madon  liikkuva  pää  on  nuorempi.  Tästä 
syystä  siitä  ulos  työntyvä  matkailija  on  nuorempi 
kuin  matkalle  lähtiessään  ja  näin  vanhempi  minä 


voi  tavata  nuoremman  version  itsestään! 

Igor  Novikov  työtovereineen  tarkasteli  taan¬ 
noin  tällaiseen  omaan  historiaan  sukeltamiseen 
liittyviä,  kuuluisia  syy-seurausongelmia:  Jos 
matkalla  ollessa  tapat  nuoremman  itsesi,  kuinka 
voit  olla  olemassa  nyt?  Aikamatkailun  syys-seu- 
raus-sotkujen  aiheuttamien  ylitsepääsemättömien 
ristiriitojen  on  oletettu  estävän  ajassa  edestakaisin 
poukkoilcmiscn.  Novikov  tutki  tilannetta  kuvaa¬ 
malla  ihmisiä  biljardipalloilla  ja  rakensi  tietoko¬ 
neeseen  mallin,  jossa  pallot  poukkoilivat  madon- 
reiässä.  Laskujen  mukaan  pallo  ei  koskaan  osunut 
omaan  itseensä  siten,  että  tilanne  olisi  aiheuttanut 
ratkaisevan  ristiriitatilanteen.  Tulos  viittaa  luon¬ 
nonlakiin,  joka  poistaisi  aikamatkailun  filosofiset 
ongelmat. 

Alan  uranuurtaja  Kip  Thorne  kertoo  aikanaan 
pohtineensa  pitkään,  pitäisikö  hänen  julkaista  ai¬ 
kamatkailuunkin  sovelletut  madonreikätutkimuk- 
sensa.  Leimattaisiinko  tietämyksemme  äärirajoil¬ 
la  liikkuva  tutkimus  huuhaaksi  ja  vaikuttaisiko  se 
hänen  opiskelijoidensa  etenemismahdollisuuk¬ 
siin.  Artikkeli,  jonka  otsikossa  mainittiin  aikako¬ 
ne,  hyväksyttiin  julkaistavaksi  (ilman  erityisiä 
vaikeuksia)  tieteellisessä  lehdessä,  Physical  Re¬ 
view  Lettersissä,  vuonna  1 988.  jonka  jälkeen  mo¬ 
net  tunnetut  fyysikot  ja  tähtitieteilijät  ovat  paneu¬ 
tuneet  aikamatkailun  ongelmiin.  Stephen  Haw- 
kinginkin  vajaa  vuosi  sitten  antama  myönteinen 
lausunto  aikamatkailun  mahdollisuuksista  teki 
aikamatkailusta  viimein,  hyväksyttyä  tiedettä 
eikä  siitä  kiinnostuneiden  tutkijoiden  tarvitse  pe¬ 
lätä  joutuvansa  automaattisesti  sekopäinen  listal¬ 
le. 

Tällä  hetkellä  aikamatkailu  tapahtuu  hyvin 
teoreettisella  tasolla.  Tutkijoiden  on  tyytyminen 
sellaisiin  kysymyksiin,  kuten  sallivatko  nykyiset 
luonnonlakimme  äärettömän  kehittyneen  sivili¬ 
saation  rakentavan  aikakoneen,  onko  luonnon  la¬ 
kien  mukaista  rakentaa  madonreikiä,  jollei  niitä 
ole  olemassa,  tai  onko  aika-avaruudessa  hääräily 
ylipäätänsä  sallittua.  ■ 

Kirjoittaja  on  tähtitieteen  tutkijana  Turun  yliopis¬ 
tossa. 

Havaintoja  ja  ajatuksia  parantamisen  ”oiko teistä” 


Matti  A.  Miettinen 

”Joka  pian  uskoo,  se  pian  petetään’' 
(Suomalainen  sananlasku) 

Oikotie  onneen  on  monien  haave.  Onni  olisi 
ikuinen  nuoruus  ja  terveys.  Perimmäisenä 
peikkona  on  kuoleman  pelko.  Kuolema  on 
iso  ajatus,  kun  se  tulee  henkilökohtaiseksi  tai  kul¬ 
kee  läheltä.  On  epämiellyttävää  lakata  olemasta. 
Kova  totuus  on  kuitenkin,  että  se  on  kaikilla  elä¬ 
villä  edessä. 

Ihmisten  lääketieteeseen  kohdistamat  toiveet 
ovat  rajattomat.  Kuoleman  voittamisen  mahdolli¬ 
suus  kuuluu  lähinnä  mielikuvituskirjallisuuteen. 
Elämän  tarkoitusta  emme  pysty  selittämään.  Edes 
terveyttä  emme  voi  luvata  kaikille.  On  siis  ole¬ 
massa  toiveitten  ja  todellisuuden  välinen  aukko. 
Kuilu  on  niin  suuri,  että  sen  kurojiksi  tarjoutuu  ja 
mahtuu  vaikka  minkälaista  Sillanrakentajaa”.  Ih¬ 
miset  uskovat  ihmeisiin  ja  etsivät  ihmeitten  teki¬ 
jöitä. 

Gallup  Fennican  v.  1993  tekemän  kyselyn 
mukaan  (n=827)  kaikista  suomalaisista  35  %  us¬ 
koo  ufoihin,  32  %  henkiparannukseen  ja  18  %  ho¬ 
roskooppeihin.  Akateemisen  koulutuksen  saa¬ 
neista  vastaavat  luvut  olivat  35,5  %,  31  %  ja  20 
%.  Meedioihin,  noituuteen  ja  kummituksiin  uskoi 
1 0-20  %  suomalaisista.  Markkinarako  on  siis  var¬ 
ma. 

Kokonaan  väärä  on  se  käsitys,  että  ihmeitten 
etsiminen  ja  ihmeparantumisien  odotus  olisi  jo¬ 
tain  uuttaja  vain  tähän  aikaan  liittyvää.  Kautta  ai¬ 
kojen  on  esim.  kaikkiin  uskontoihin  kuulunut  pa¬ 
rantaminen  ja  ihmeet.  Lääketieteen  nykyinen 
käärme-symbolikin  on  peräisin  ajalta  satoja  vuo¬ 
sia  ennen  ajanlaskun  alkua,  jolloin  Kreikassa  val¬ 
litsi  monijumalainen  uskonto,  joka  piti  Asklepios- 
ta  (lat.  Aesculapius)  lääkintätaidon  jumalana. 
Kristinuskon  alkuaikoina  tehtiin  runsaasti  ihme¬ 
tekoja,  kuten  Jeesuksesta  ja  apostoleista  kerro¬ 
taan.  Keskiajalla  tulivat  ihmeparantajat  jälleen 
”muotiin”  katolisen  kirkon  vallan  lisääntymisen 
myötä.  1600-luvulla  vallitsi  Saksassa  kiihkeä 
apokalyptinen  odotus,  1700-luvulla  syntyi  vapaa¬ 
muurarius  salaperäisine  menoincen,  Mesmer  ke¬ 


hitti  magnetismi-teoriansa  ennen  hypnoosin  ke¬ 
hittymistä  ja  1800-luvulla  syntyivät  teosofia,  spi¬ 
ritismi  ja  usko  meedioihin.  Ei  kai  siis  ole  mikään 
ihme,  että  1900-luvullakin  ilmaantuu  uusi  okkul¬ 
tismin  aalto. 

On  helposti  todettavissa,  että  okkultistiset  vir¬ 
taukset  ovat  liittyneet  ihmiskunnan  muuhun  kehi¬ 
tykseen  ja  murrosaikoihin.  Löytöretket,  eri  tie¬ 
teenalojen  kehitys  ja  tekniset  keksinnöt  ovat  aina 
panneet  mielikuvituksen  liikkeelle  ja  antaneet  uu¬ 
sia  virikkeitä  erilaisille  ideologioille  ja  pyrkimyk¬ 
sille.  Kriisiajat  lisäävät  ahdistuneisuutta,  se  taas 
on  ajanut  turvautumaan  yliluonnollisiin  voimiin. 
Ei  liene  epäilystäkään  siitä,  että  emme  eläisi  jäl¬ 
leen  suurta  murros-  ja  muutosaikaa.  On  ymmär¬ 
rettävää,  että  myös  mystiikka  ja  magia  jälleen 
kiinnostavat  ihmisiä  niin  meillä  kuin  muuallakin. 

Kautta  aikojen  esiintyneitä  paramedisiinisiä 
parantamisliikkeitä  teorioineen  on  niin  paljon,  et¬ 
tei  katsaus  niihin  ole  tässä  mahdollinen.  Lyhyesti 
voidaan  todeta,  että  menetelmät  voidaan  jakaa 
kolmeen  ryhmään. 

1 .  Menetelmät,  joissa  lähtökohtana  on  hitunen 
lääketiedettä  (kunkin  ajan  käsitysten  mukaan)  ja 
sen  lisäksi  paljon  mielikuvitusta. 

2.  Maagiset  menetelmät,  joille  yhteistä  on 
usko  ulkopuolisiin,  persoonattomiin  voimiin  ja 
energioihin. 

3.  Uskonnolliset  menetelmät,  joita  yhdistää 
ajatus  hyvistä  ja  pahoista,  personoiduista  henki¬ 
valloista. 

Mikä  ihmisiä  motivoi  ja  altistaa? 

Hollantilainen  Aakster  on  esittänyt,  että  usko  ih¬ 
meisiin  on  ihmiselle  kuuluva  primääri  ominai¬ 
suus,  jota  ci  tarvitse  sen  enempää  selitellä.  Tältä 
näyttääkin.  Vaikka  tällainen  tarve  olisi  olemassa¬ 
kin,  voidaan  todeta  lukuisasti  muitakin  myötävai¬ 
kuttavia  tekijöitä. 

a.  Yksilölliset  tarpeet.  ”Ihminen  on  tuhansien 
tarpeiden  tiivistymä”  on  joku  viisas  lausunut.  Eri 
ihmiset  hakevat  apua  lukemattomista  syistä, 
ongelmat  ovat  yksilöllisiä.  Yhteisetkin  ongelmat 

nähdään  yksilötasolla  eri  lailla  ja  niitten  ratkaisut 
poikkeavat  toisistaan. 

b.  Sosiaaliset  tarpeet.  Täydellisen  sosiaalisen- 
kin  hyvinvoinnin  tila  on  vain  illuusio.  On  tärkeää 
olla  sosiaalisen  kentän  hyväksymä,  arvostettu. 
Kun  sosiaaliset  palvelut 
eivät  tuo  tyydytystä,  ter¬ 
veyspalvelut  mukaanlu¬ 
kien,  herää  toive,  että 
jospa  sittenkin  olisi  vielä 
olemassa  jotakin,  tapah¬ 
tuu  ihme. 

c.  Vakaumuksella  ja 

maailmankatsomuksella 
on  oma  vaikutuksensa 
siihen,  mistä  ja  minkä¬ 
laista  apua  ruvetaan  etsi¬ 
mään. 

d.  Yksilön  kasvatus- 
tausta  antaa  suuntaa 
maailmassa  orientoitumiseen;  opittuja  sisäistetty 
malli  ohjaa  aina  enemmän  tai  vähemmän  tiedos¬ 
tamatta.  Kaikilla  asioilla  on  olemassa  myös  pitkä 
historiallinen  taustansa,  kulttuuriin  kuuluvat 
säännöt,  joita  on  vaikea  läpäistä.  Hoitavilla  yhtei¬ 
söillä  on  omat  ehtonsa. 

e.  Jos  persoonallisuuden  rakenteet  ovat  hau¬ 
raat,  todellisuuden  alentunut  ja  vielä  tiedon  puute 
on  eksyttämässä,  on  kai  selvää,  että  ratkaisutkin 
ovat  irreaalisia. 

f.  Parantajan  usko  asiaansa  ja  hänen  mai¬ 
neensa  parantajana  on  tärkeä  altistava  tekijä. 
Ihmiset  voivat  kulkea  uskomattomia  matkoja 
apua  hakeakseen.  Mainittakoon  esimerkkinä 
vaikkapa  filippiiniläiset  logurgit ,  paljain  käsin 
ilman  välineistöä  ''leikkauksia"  tehneet  huijarit, 
joitten  luo  matkustettiin  ympäri  maailmaa,  myös 
Suomesta. 

g.  Suggestio  ja  plasebo  ovat  terveydenhuolto¬ 
henkilöstöllekin  hämmästyttävän  tuntemattomia. 
Arkikielellä  voidaan  puhua  uskosta  (laajassa 
merkityksessä)  ja  toivosta.  Suggestioaltis  ihmi¬ 
nen  uskoo  melkein  mitä  tahansa.  Vakuuttelua  ja 
suostuttelua  käytetään  joka  päivä  monilla  aloilla 
hyväksi,  varsinkin  mainoksissa,  poliittisessa  ja 
uskonnollisessa  elämässä.  "Mitä  isompi  valhe, 
sitä  paremmin  se  menee  perille",  totesi  kolman¬ 
nen  valtakunnan  propagandapäällikkökin.  Jos 
suggestio  on  lisäksi  tunteisiin  vetoava,  on  tulos 


aina  varmempi. 

Plasebon  taustalla  on  toivo  paremmasta.  Me 
kaikki  toivomme,  että  huonosti  olevat  asiat  muut¬ 
tuisivat  jälleen  paremmiksi  tai  kokonaan  häviäisi¬ 
vät.  Sairaus  koetaan  aina  uhkana,  silloinkin,  kun 

kyseessä  ei  ole  kuo¬ 
lemanvakava  tauti. 
Olkoon  tarjottu  apu 
tietyssä  tilanteessa 
miten  älytöntä  ta¬ 
hansa,  siihen  kui¬ 
tenkin  sisältyy  toi¬ 
vo,  varsinkin  jos 
toivo  on  katoamas¬ 
sa. 

Uskolla  ja  toi¬ 
volla  on  vaikutusta. 
Hypnoosissa  voi¬ 
daan  tuottaa  elä¬ 
myksiä,  tuntemuk¬ 
sia  ja  hallusinaatioita.  Helposti  ihminen  näkee, 
kuulee  ja  tuntee  sellaista,  mitä  hän  pelkää,  uskoo 
ja  toivoo.  Mystikolle  tunne  on  fakta.  Todellisuu¬ 
dessa  ei  kuitenkaan  tapahdu  konkreettista  ja  pysy¬ 
vää,  havaintojen  ja  muistitoimintojen  sekä  mieli¬ 
alan  muutoksia  kyllä.  Sekä  suggestio  että  plasebo 
sisältyvät  lääkärin  kokopäiväiseen  työhön,  lääkä¬ 
rille  niitten  osuus  pitäisi  olla  tunnettuja  tiedostet¬ 
tu.  Niitä  voi  tietysti  käyttää  sekä  oikein  että  vää¬ 
rin. 

Tutkimuksen  tuloksista 

Lukuisat  lääketieteen  ja  muittenkin  alojen  asialli¬ 
set  tutkimukset  osoittavat,  että  "oikoteiden"  käyt¬ 
täjät  eivät  saa  aikaan  mitään  sairauksien  parane¬ 
mista  lääketieteellisin  kriteerein.  Oleellinen  koh¬ 
talossa  ajatus  tekee  "kuperkeikan",  on  siinä,  että 
tosiasioista  tehdään  perusteettomia  ja  vääriä  joh¬ 
topäätöksiä,  siirrytään  tulkintaan.  Parantamisti- 
lanteessa  parannettava  epäilemättä  kokee  jotakin, 
mutta  se  mitä  hän  kokee  ei  ensiksikään  ole  mitään 
yliluonnollista.  Toiseksi  kokijan  persoonallisuu¬ 
desta  riippuu,  miten  tapahtuma  häneen  vaikuttaa 
ja  kolmannessa  vaiheessa  hänen  vakaumuksensa 
ja  asenteensa  ratkaisevat  miten  hän  kokemansa 
tulkitsee. 

Tulkinta  on  tie,  jota  pitkin  vaivattomasti  voi¬ 
daan  siirtyä  faktasta  fiktioon.  Samalla  kuitenkin 


•  Okkultismi  =  oppi  arvoituksellisista 
voimista  ja  ilmiöistä,  joita  ei  voida  selit¬ 
tää  tunnettujen  luonnonlakien  avulla 

•  Mystiikka  =  ajatustapa,  jonka  mukaan 
ihminen  on  yhteydessä  näkymättömiin 
voimiin 

•  Magia  =  edellämainittuun  katsomuk¬ 
seen  perustuvaa  toimintaa. 

hypätään  kategoriasta  toiseen,  sotketaan  peruskä¬ 
sitteet.  "Taivas  on  sininen,  sininen  on  väri,  siis 
taivas  on  väri."  Tämä  logiikka  ei  kelpaa  tieteelli¬ 
sessä  ajattelussa.  Tulkintaan  tarjoutuu  kuitenkin 
aina  mahdollisuuksia.  Yleensä  jokainen  pyrkii 
asettamaan  kokemuksensa  syy-seuraussuhtee- 
scen.  Parantumisesta  puheen  ollen  esim.  spontaa¬ 
ni  regressio  (parantuminen  ilman  ulkopuolisia 
toimenpiteitä)  tarjoaa  kaikki  mahdollisuudet  seli¬ 
tyksiin  ja  tulkintoihin.  Kaikenlaisilla  parantajilla 
on  tässä  mahdollisuus  kerätä  mainetta  ja  ansio¬ 
tonta  arvonnousua.  Ja  niinhän  tehdään. 

Näitä  asioita  pohtiessa  ajautuu  väistämättä 
moraalisiin  ja  eettisiin  kysymyksiin.  Missä  rajat? 
Onko  oikein,  että  suggestiivisilla  "kikoilla"  narra¬ 
taan  hätääntyneitä  ihmisiä.  Artikkelin  kirjoittajan 
kokemukset  paramedisiinisen  parantamisen  tutki¬ 
muksen  yhteydessä  olivat  järkyttäviä.  Mikä  mo¬ 
raali  ja  etiikka  oikeuttaa  sairauden  ja  terveyden 
vakavissa  asioissa  show  Tiun?  Ei  ainakaan  kristil¬ 
linen,  jolle  meidän  kulttuurimme  rakentuu.  Miksi 
akateemisestikaan  koulutetut  henkilöt  eivät  vai¬ 
vaudu  ottamaan  selvää  edes  psykologisista  perus¬ 
asioista?  On  tietysti  miellyttävää  saada  helppoa 
sosiaalista  arvostusta  ilman  opiskelun  ja  tiedon 
hankkimisen  vaivaa,  tarvitsematta  kantaa  vastuu¬ 
ta.  Tarpeitten  tyydyttäminen  on  siis  molemmin¬ 
puolista.  Epätoivoisten  ihmisten  tietoinen  hyväk¬ 
sikäyttö  "ihmelääkkeitä"  ja  "ihmehoitoja"  tarjo¬ 
amalla  ci  ole  hyväksyttävää. 

Asioita  voi  kyllä  katsoa  toisesta  näkökulmas¬ 
ta.  Aivan  kuten  poliitikkojen  väitetään  etäänty¬ 
neen  kansasta,  voidaan  myös  lääkäreitten  nähdä 


etääntyneen  ihmisistä.  Tiedon  jatkuva  lisääntymi¬ 
nen  ja  hoidon  teknistyminen  tekevät  sairauksien 
selittämisen  vaikeaksi.  On  ongelmallista  infor¬ 
moida  potilasta,  jolla  ci  ole  tietoa  elimistön  raken¬ 
teesta  ja  toiminnasta,  puuttuu  yhteinen  "kieli". 
Jos  löytyy  "parantajia",  joilla  on  tämä  kieli  ja  joit¬ 
ten  toiminnasta  ei  ole  vahinkoakaan,  niin  olisiko 
se  nyt  niin  moitittavaa?  Onhan  olemassa  kansan¬ 
musiikkia,  jota  taas  "oikean"  musiikin  ymmärtä¬ 
jät  eivät  arvota.  Miksi  ei  voisi  olla  "kansanpsyki- 
atriaakin”,  jos  se  jotakuta  helpottaa?  Rajansa  kui¬ 
tenkin  kaikella. 

Kokonaisuutena  on  käsityksekseni  jäänyt,  että 
puoskareilta  apua  hakevien  määrä  on  aika  pieni. 
Samat  henkilöt  kiertävät  "ihmeparantajalta"  toi¬ 
selle,  tiedotusvälineet  vain  tapansa  mukaan  dra¬ 
matisoivat  ja  suurentclcvat  näitäkin  asioituja  yk¬ 
sittäisiä  tapauksia  --  mutta  sehän  on  taas  heidän 
leipänsä.  Ja  jokainenhan  on  itse  vastuussa  itses¬ 
tään  ja  ratkaisuistaan.  ■ 

Kirjoittaja  on  Skepsiksen  tieteellisen  neuvottelu 
kunnan  jäsen.  Hänen  Niilo  Ylivainion  ihme  paran¬ 
nuksia  koskeneet  väitöskirjatutkimuksensa  on  jul¬ 
kaistu  teoksessa  Miettinen ,  Matti  A:  Sinä  parenet 
nyt ,  Kustannuskiila,  1 990.  Koulutukseltaan  Miet¬ 
tinen  on  lääketieteen  ja  kirurgian  tohtori  ja  filo¬ 
sofian  maisteri. 

Oheinen  artikkeli  on  aiemmin  julkaitu  Työter¬ 
veyslääkäri  - lehd essä  4/94 


Seuraava  Skeptikko  ilmestyy  ke¬ 
säkuun  alussa.  Lehteen  tarkoitet¬ 
tu  aineisto  pitäisi  olla  perillä  toi¬ 
mituksessa  perjantaihin  10.  tou¬ 
kokuuta  mennessä. 


Hanki  täysi  sarja  Skeptikoita 

Skeptikon  vanhoja  numeroja  on  vielä  jonkin 
verran  jäljellä.  Osasta  on  kuitenkin  jo  painos 
loppumassa,  joten  jos  haluat  hankkia  täyden 
sarjan  Skeptikoita ,  nyt  olisi  korkea  aika 
hankkia.  Lehden  vanhoja  numeroita  voi  tie¬ 
dustella  yhdistyksen  sihteeriltä  Anneli  Au- 
rejärveltä.  Osoitetiedot  löydät  yhdistyksen 
yhteystietojen  joukosta  tai  jäsenhakemuk¬ 
sesta. 

Lehdet  myydään  alennettuun  hintaan. 

Hallitus  kasvoi  vuosikokouksessa 


Skepsiksen  vuosikokous  15.  helmikuuta  hyväksyi 
sääntömuutoksen,  jonka  mukaan  hallituksen  ko¬ 
koonpanoa  voitiin  kasvattaa  kahdella  jäsenellä. 
Muutosta  perusteltiin  sillä,  että  aktiivista  ja  työin- 
toista  väkeä  tarvittiin  lisää  hallitukseen. 

Hallitus  valitteli  työpaljouttaan,  mutta  kaikki 
olivat  silti  halukkaita  jatkamaan.  Myös  vuosiko¬ 
kous  katsoi  heidän  toimineen  ansiokkaasti,  koska 
valitsi  koko  vanhan  hallituksen  uudelleen.  Lisäjä¬ 
seninä  hallitukseen  valittiin  tutkija  Jukka  Vuori 
Helsingistä  ja  dosentti  Veijo  Saano  Kuopiosta. 
Puheenjohtaja  Ilpo  V.  Salmi  jatkaa  ainakin  ensi 
vuosikokoukseen  saakka. 

Jäsenmaksua  rukattiin 

Vuosikokous  päätti  pitää  aikuisten  jäsenmaksun 
ennallaan.  Sen  sijaan  nuorten  alle  20-vuotiaiden 
jäsenmaksu  nostettiin  30  markasta  50  markkaan. 
Nostoa  perusteltiin  sillä,  että  aiempi  summa  ei  ol  ¬ 
lut  kattanut  edes  jäsenetuna  tulevan  Skeptikko - 
lehden  painatus- ja  postituskuluja. 

Yhdistyksen  toiminta  menneenä  vuonna  kes¬ 
kittyi  jo  perinteisiksi  tulleisiin  muotoihin.  Yleisö¬ 
tilaisuuksien  lisäksi  järjestettiin  kesäretki,  joka 


suuntautui  tällä  kertaa  Turkuun,  osallistuttiin 
Hengen  ja  tiedon  -messuille  ja  jaettiin  Huuhaa- 
palkinto.  Jotain  uuttakin  sentään  ilmaantui.  Inter- 
nettiin  tuli  Skepsiksen  omat  kotisivut  ja  keväällä 
jaettiin  Sokrates-palkinto  opettaja  Sini  Huttusel¬ 
le  arvokkaasta  nuorisokasvatustyöstä. 

Vuoden  1995  lopussa  yhdistyksellä  oli  jäseniä 
447.  Kasvua  edellisestä  vuodesta  oli  109  henkeä. 
Yleisötilaisuuksia  järjestettiin  yhdeksän,  jotka 
kaikki  vetivät  keskimäärin  sata  henkeä.  Ennätys 
saavutettiin  kesäkuussa,  jolloin  dosentti  Tarja 
Kallio-Tammisen  luentoa  kvanttifysiikan  maail¬ 
mankuvasta  oli  kuuntelemassa  yli  280  henkeä. 

Hallituksen  lupaamaan  10  000  markan  haas¬ 
teeseen  tuli  vuoden  aikana  yksi  puhelinkysely.  Se 
ei  kuitenkin  johtanut  mihinkään  toimenpiteisiin. 

Kovin  suuria  muutoksia  yhdistyksen  toimin¬ 
taan  ei  ole  odotettavissa  kuluvanakaan  vuonna. 
Yleisötilaisuuksia  järjestetään  entiseen  tapaan, 
osallistutaan  Hengen  ja  tiedon  -messuille,  jaetaan 
Huuhaa- ja  Sokrates-palkinnot  -  nyt  kuitenkin  il¬ 
meisesti  samanaikaisesti  -  ja  tehdään  kesäretki. 
Näistä  kaikista  tullaan  kertomaan  Skeptikko-lch- 
dessä  ja  mahdollisesti  lähetettävissä  jäsenkirjeis¬ 
sä. 

Saanosta  tieteellisen  neuvotte¬ 
lukunnan  puheenjohtaja 

Uutena  jäsenenä  yhdistyksen  hallitukseen  valitus¬ 
ta  dosentti  Veijo  Saanosta  tulee  Skepsiksen  tie¬ 
teellisen  neuvottelukunnan  puheenjohtaja.  Halli¬ 
tus  päätti  asiasta  järjestäytymiskokouksessaan  28. 
helmikuuta.  Saano  on  aiemmin  toiminut  jäsenenä 
neuvottelukunnassa. 

Hallituksen  varapuheenjohtajana  jatkaa  Timo 
Kaitaro  ja  sihteerinä  Anneli  Aurejärvi.  Yhdis¬ 
tyksen  taloudenhoitajana jajäsenrekisterin  ylläpi¬ 
täjänä  on  aiemmin  toiminut  Pentti  Tuovinen. 
Hän  lupautui  edelleenkin  hoitamaan  yhdistyksen 
talousasiat.  Jäsenrckistcrin  hoito  sen  sijaan  siir¬ 


rettiin  Marko  Vehkamäelle.  Tuovinen  ja  Vehka- 
mäki  eivät  kuulu  yhdistyksen  hallitukseen. 

Skeptikko  sai  toimitusneuvoston 

SkeptikkoAchdcn  vastaista  kehitystä  silmällä  pitä¬ 
en  hallitus  on  päättänyt  nimetä  lehdelle  toimitus¬ 
neuvoston,  johon  ovat  lupautuneet  tutkija  Mar¬ 
jaana  Lindeman,  Tieteessä  tapahtuu  -lehden 
päätoimittaja  Jan  Rydman  sekä  Skeptikon  pää¬ 
toimittaja  Hannu  Karttunen.  Yhtenä  kimmok¬ 
keena  toimitusneuvoston  perustamiseen  oli  se. 
että  päätoimittaja  Karttunen  muuttaa  toukokuun 
alussa  Turkuun.  Karttunen  jatkaa  kuitenkin  leh¬ 
den  vastuullisena  päätoimittajana,  mo 


Kuka  kukin  on  hallituksessa? 


Skeptikko  pyysi  keväällä  1994  hallituksen  jäseniä 
kertomaan  lukijoille  jotain  itsestään.  Heistä  ny¬ 
kyisessä  hallituksessa  on  mukana  vielä  kolme  - 
Timo  Kaitaro,  Anneli  Aurejärvi  ja  Eero  Joutsi- 
koski  -  sekä  nykyinen  puheenjohtaja  Ilpo  V.  Sal¬ 
mi.  Muistin  virkistämiseksi  vanhoille  jäsenille  ja 
tiedoksi  uusille  olemme  poimineet  otteita  Skepti¬ 
kossa  aiemmin  julkaistuista  hallitusten  jäsenten 
esittelyistä  sekä  pyytäneet  uusia  jäseniä  kerto¬ 
maan  jotain  itsestään. 

Puheenjohtaja  Ilpo  V. 
Salmi  kertoi  Skeptik- 
ko- lehdessä  (2/94)  ole- 
vansa  ”paljasj aikainen 
helsinkiläinen  ja  rinta¬ 
masotilas,  vuosimallia 
1926”.  Opiskeluja  hän 
oli  harrastanut  eri  kor¬ 
keakouluissa  pääasias¬ 
sa  Helsingin  yliopis¬ 
tossa  ja  työskennellyt  33  vuotta  Yleisradiossa. 
Hän  luennoi  ja  opettaa  luovaa  yhteistoimintaa  ja 
johtamista  eri  korkeakouluissa  ja  julkisyhteisöis¬ 
sä. 

Pääharrastuksikseen  Salmi  nimesi  tähtitie¬ 
teen,  egyptologian,  hypnoosin  ja  tulevaisuuden 


tutkimuksen. 

Timo  Kaitaro  on  am- 

H|I'  f^ll^P  losofin  Denis  Dide- 
Mt  m  rotTi  holismista.  Ny- 

*  i  assistenttina  Joensuun 

Harrastuksinaan  Kaita¬ 
ro  luetteli  ”omituisen  kirjallisuuden  (kummitus¬ 
juttujen  lisäksi  dada  ja  surrealismi),  musiikin  (wa- 
Iesinkielisestä  punkista  Bouleziin),  kielet,  ruoan¬ 
laiton,  kirjansidonnan  ja  arktofilian”. 

Anneli  Aurejärvi 
puolestaan  määritteli 
itsensä  ^skeptikoksi, 
materialistiksi,  ateis¬ 
tiksi,  hedonistiksi,  fe¬ 
ministiksi,  kulinaris¬ 
tiksi,  optimistiksi,  ide¬ 
alistiksi  ja  esteetikok¬ 
si”.  Hän  sanoi,  ettei 
hän  ymmärtänyt,  miksi 
ihmiset  hylkäävät  tiedon  ja  valitsevat  uskon  niis- 

säkin  asioissa,  joissa  tietoa  on  paitsi  olemassa 
myös  helposti  saatavissa. 

Anneli  Aurejärvi  on  koulutukseltaan  filosofi¬ 
an  maisteri  pääaineenaan  uskontotiede.  Pro  gradu 
-työnsä  ( 1 994)  hän  on  tehnyt  hajatiedon”  ammat¬ 
tilaisten  maailmankuvasta. 

Toista  kauttaan  halli¬ 
tuksessa  istuva  Robert 
Brotherus  kertoi 
Skeptikko- lehdessä  21 
95  liittyneensä  Skep¬ 
sikseen  luettuaan  yh¬ 
distyksen  julkaiseman 
Pci  h  olo  isen  asianajaja 
-kirjan.  Hallituksen 
nuorin  jäsen,  vasta  22- 
vuotias  Roope,  opiskelee  Helsingin  yliopistossa 
fysikaalista  kemiaa. 

Karjaalta  kotoisin  oleva  Roope  kertoi  harras¬ 
tavansa  opiskelun  ja  yhdistyksen  ohella  tietoko¬ 
neohjelmointia  ja  on  aktiivinen  Internet-tietover- 
kon  käyttäjä  ja  kommentoija.  Hän  harrastaa  myös 
tietokonetaidetta,  josta  hänellä  oli  taannoin  näyt¬ 
tely  Karjaan  kirjastossa. 

Hallituksen  uusi  jäsen 
Veijo  Saano  on  lääke¬ 
tieteen  ja  kirurgian 
tohtori.  Hän  väitteli 
1982  keskushermoston 
lääkcainereseptoreis- 
ta.  Kuopiossa  asuva 
Saano  kertoo  oi  evänsä 
"farmakologian  seka¬ 
työläinen,  tutkija  ja  by¬ 
rokraatti,  jonka  palkka  tulee  verorahoista”. 

-Työn  ja  tiedon  kunnioitus  sekä  totuuden  vai¬ 
kean  saavutettavuuden  arvostus  sai  minut  aika¬ 
naan  protestoimaan  helppoja  onnen  oikoteitä  lu- 
paavia  terveyden  ja  lääkinnän  oppeja  vastaan. 
Nykyisin  protestoin  vähemmän,  mutta  syvennyn 
uskomusten  taustoihin  enemmän.  En  vieläkään 
usko,  että  totuudesta  voisi  päättää  äänestämällä 
tai  katsojalukujen  perusteella,  Saano  kertoo. 

Harrastuksikseen  Saano  nimeää  ”kirjoittclun. 


kohtuuttoman  kirjojen  ja  lehtien  lueskelun,  koh¬ 
tuullisen  syömisen  (erityisesti  intialainen  ruoka) 
ja  juomisen  (erityisesti  unkarilaiset  viinit  ja  britti- 
olut),  lingvistiikan  sekä  matkamoottoripyöräilyn 
ja  vanhojen  moottoripyörien  kimpussa  askarte¬ 
lun”.  Jos  aikaa  jää  hän  harrastaa  vielä  "elokuvia, 
kalastusta,  valokuvausta  ja  60-70  -lukujen  popu¬ 
laarimusiikkia”. 

Eero  Joutsikoski  ker¬ 
toi  olleensa  perusepäi- 
lijä  jo  syntyessään. 
Hän  oli  "huolestunut 
luulojen  ja  uskomusten 
leviämisestä  yhteis¬ 
kunnassa  sitä  mukaa 
kuin  luonnontieteiden 
asema  yleissivistäväs¬ 
sä  koulutuksessa  on 
päästetty  laskemaan”.  Joutsikoski  asuu  Turun 
puolessa  Liedossa  mutta  on  töissä  atk-vastuullise- 
na  järjestelmäpäällikkönä  Espoossa. 

Toinen  hallituksen  uu¬ 
sista  jäsenistä,  Jukka 
Vuori,  toimii  tutkijana 
Helsingin  yliopiston 
fysikaalisen  kemian  la¬ 
boratoriossa.  Hän  tut¬ 
kii  ilmakehän  tropos¬ 
fäärissä  tapahtuvia  re¬ 
aktioita  tietokoneoh¬ 
jelman  avulla. 

Vuori  kertoo  harrastavansa  "joitain  liikunnal¬ 
lisia  asioita  kuten  hiihtoa,  kuntosalia  ja  pyöräilyä 
aina  kun  säät  sallivat  ja  aikaa  on”.  Kultturellisem- 
pina  harrastuksinaan  hän  mainitsee  teatterit,  elo¬ 
kuvat  ja  konsertit  "aina  kun  rahaa  sattuu  olemaan 
(useimmiten  ei)”. 

Filosofisena  elämänohjeenaan  Vuori  sanoo 
pyrkivänsä  "hankkimaan  sellaisen  keskustelu-  ja 
esiintymistaidon,  jolla  ei  tyrmätä  ihmisten  mieli¬ 
piteitä,  vaan  toimitaan  hyvänä  kuuntelijana  ja  he¬ 
rätetään  kiinnostusta  pohtimaan  omien  premissi¬ 
en  ja  päätelmien  oikeellisuutta”,  mo 

Huuhaa-palkinto  toistamiseen  yleisradiolle 


Skepsis  myönsi  vuoden  1995  Huuhaa- 
palkinnon  yleisradion  ruotsinkieli¬ 
sen  television  syksyllä  1995  esittä¬ 
män  Tulisielu-ohjelmasarjan  tekijöille, 
tuottajille  ja  vastaavalle  ohjelmatoimitta¬ 
jalle.  Sarkastisissa  perusteluissaan  Skepsis 
totesi,  että  sarja  ansaitsi  palkintonsa  kriit¬ 
tistä  tiedettä  kaihtaneesta  journalismista 
ja  poikkeuksellisesta  rohkeudesta  nostaa 
mystiikka  tieteen  saavutusten  edelle. 

Palkinto  julkistettiin  Helsingin  yliopis¬ 
ton  Porthaniassa  17.  tammikuuta  järjeste¬ 
tyssä  tilaisuudessa.  Tilaisuudessa  avaus¬ 
puheenvuoron  piti  Helsingin  yliopiston 
kansleri  Lauri  Saxen,  joka  puhui  oikean  ja 
väärän  tiedon  leviämisestä  tutkijan  näkö¬ 
kulmasta. 

Huuhaa-palkinnon  perustelut: 

Skepsis  ry  myönsi  vuoden  1994  Huuhaa-palkin¬ 
non  YLE  TV:llc  epätieteellisten  väitteiden  kritii¬ 
kittömästä  esittämisestä  asiaohjelmissa.  Koska 
Yleisradio  on  pitäytynyt  ansioituneesti  valitse¬ 
mallaan  linjalla,  yhdistys  on  päättänyt  palkita  yh¬ 
tiötä  toistamiseen  ja  myöntää  vuoden  1995  Huu¬ 
haa-palkinto  YLE:n  ruotsinkielisen  television, 
FST:n  Tulisielu-ohjelmasarjan  tekijöille,  tuotta¬ 
jalle  ja  vastaavalle  ohjelmatoimittajalle. 

Palkinnollaan  yhdistys  haluaa  erityisesti  kiit¬ 
tää  sitä  avoimen  tunnekylläistä  ja  kritiikkiä  kaih¬ 
tavaa  uusjournalistista  ammatillista  asennetta, 
joka  syksyllä  1995  lähetetystä  kuusiosaisesta  oh¬ 
jelmasarjasta  heijastui  nimeä  myöten.  Tulisielu- 
sarjasta  muodostui  aito  new  age  -ristiretki  kuivaa 
tiedettä  ja  vaivalloista  rationaalista  ajattelua  vas¬ 
taan. 

Sarjan  toimittanut  Melita  Tulikoura  on  uraa¬ 
uurtavasi  löytänyt  jälkimodernin  TV-viihteen 
kosmiset  ulottuvuudet,  missä  hän  kiitettävästi 
seuraa  tuottaja  Johan  af  Grannin  palkittujen 
ufo-ohjelmien  viitoittamaa  tietä.  Ihailtavaa  am¬ 
mattitaitoa  osoitti  etenkin  ohjelmasarjan  tiukan 
subjektiivinen  leikkaus,  jolla  tiede  pystyttiin 


osoittamaan  kaikkien  onnettomuuksien  alkuläh¬ 
teeksi.  Ohjelmassa  esiintyneiden  henkilöiden  on¬ 
nistuneilla  valinnoilla  toimittaja  vältti  taitavasti 
juupas-eipäs  -asetelman  ja  sai  tulokseksi  harvi¬ 
naisen  säröttömän  juupas-juupas  -ohjelman.  Si¬ 
sukkaasti  ja  peräänantamat-tomasti  haastattelija 
kaivoi  kovimmankin  tieteellisen  kuoren  alta  tut¬ 
kijan  henkilökohtaisen  mielipiteen  ja  sen  epävar¬ 
man  ytimen.  Eräs  sarjan  keskeisimpiä  oivalluksia 
oli,  että  koska  tiede  sisältää  aina  epävarmuutta, 
sen  täytyy  olla  väärässä. 

Ohjelmasarja  laajensi  tutkijan  ja  asiantuntijan 
käsitteen  galaktisiin  mittoihin.  Se  pystyi  julkista¬ 
maan  nykytieteelle  tuntemattomia  teorioita  ja 
jopa  luonnonlakeja.  Ohjelmassa  esiteltiin  mm. 
mullistava  yhtenäisteoria,  jossa  äänitaajuudet 
ovat  osana  sähkömagneettista  spektriä.  Lisäksi 
ohjelmassa  todistettiin  parapsykologian  ns. 
ujousilmiö  kehäpäättelyn  musertavalla  logiikalla 
luonnonlaiksi.  Tosin  väite,  että  epäilijät  eivät  kos¬ 
kaan  voi  kokea  ilmestyksiä,  ei  ole  aivan  uusi. 

Ohjelman  paradoksaalinen  suhde  muinaisiin 
korkeakulttuureihin  sisälsi  suoranaisia  draaman 
aineksia.  Henkisesti  ja  aineellisesti  länsimaista 
kulttuuriamme  korkeammalla  tasolla  olleet  kult¬ 
tuurit  pystyivät  jälkipolvienkin  ihailtaviksi  jää¬ 
neisiin  monumentaalisiin  suorituksiin  ainoastaan 
magian  tai  mahdollisesti  humanoidien  avustuk¬ 
sella. 

Skepsis  ihailee  sitä  ennakkoluulottomuutta, 
jolla  FST  käyttää  lupamaksuja  pyrkiessään  to¬ 
teuttamaan  kansalaisten  hurjimmatkin  tiedosta¬ 
mattomat  toiveet  näinä  niukkuuden  aikoina.  Roh¬ 
keasti  ohjelmantekijät  olivat  lähteneet  myös  koet¬ 
telemaan  mainonnasta  YLE-kanavilla  annettujen 
säädösten  rajoja  sponsoroidessaan  yksityistä  raja- 
tietoon  keskittyvää  Ultra- lehteä,  jonka  yhteystie¬ 
dot  esitettiin  jokaisen  ohjelman  lopussa. 

Tunnustukseksi  poikkeuksellisesta  rohkeu¬ 
desta  nostaa  mystiikka  tieteen  saavutusten  edelle 
Skepsis  on  päättänyt  lahjoittaa  ohjelman  tekijöille 
ja  siitä  vastaaville  tahoille  kunniakirjan  lisäksi 
pullollisen  Hallelujah-likoöriä,  joka  on  homeo- 
paattisesti  potensoitu  D30-vahvuiscksi.  ■ 

Oikea  ja  väärä  tieto 

Lauri  Saxen 

Kuluneen,  mutta  ilmeisen  oikean  sanonnan 
mukaan  maailmassa  toimii  tällä  hetkellä 
enemmän  tutkijoita  kuin  koko  historial¬ 
lisena  ajanjaksona  yhteensä.  Näiden  satojen  tu¬ 
hansien  ammattitutkijoiden  ansiosta  tietomää¬ 
rämme  karttuu  yhä  nopeutuvaa  vauhtia  -  selkeä 
kriteeri  on  maailmassa  julkaistujen  tieteellisten 
artikkelien  määrä,  joka  kasvaa  ylieksponentiaali- 
sesti. 

Tieteellisen  tutkimuksen  kriteerit,  pelisäännöt 
on  helppo  tiivistää: 

•  objektiivisuus 
•  kriittisyys 
•  julkisuus 
•  korjautuvuus 

Vain  julkaistu  tieto  täyttää  tieteen  kriteerit,  sillä 
vain  siten  sen  menetelmät,  tulokset  ja  johtopää¬ 
tökset  voidaan  alistaa  toisten  tutkijain  arvioita¬ 
viksi  nyt  ja  tulevina  aikoina.  Vaikka  tulos  tämän 
päivän  tietämyksen  valossa  vaikuttaakin  oikealta, 
s. o.  kriittiseltä  ja  objektiiviselta,  saattaa  tuleva  ke¬ 
hitys  asettaa  sen  uuteen  valoon.  Tämänkin  vuoksi 
on  välttämätöntä,  että  havaintoon  johtanut  tutki¬ 
mustyö  ja  sen  menetelmät  aina  kuvataan  riittävän 
tarkasti. 

Tieteellistä  julkaisutoimintaa  valvoo  ns.  peer 
reviexv,  suomeksi  ehkä  vertaisarviointi -järjestel¬ 
mä.  Tämä  merkitsee  sitä,  että  tieteelliseen  sarjaan 
tarjottu  käsikirjoitus  aina  alistetaan  asiantuntijain 
arvioitavaksi.  Lehdestä  riippuen  näitä  asiantunti¬ 
joita  on  yhdestä  neljään  ja  he  edustavat  kulloisen¬ 
kin  kapean  tutkimusalan  erikoisosaamista.  Vain 
näiden  asiantuntijoiden  tekemän  perusteellisen 
harkinnan  ja  hyväksymisen  jälkeen  käsikirjoitus 
saa  painetun  muodon  ja  leviää  tiedeyhteisöön. 

Julkaisufoorumit,  jotka  eivät  käytä  tätä  asian- 
tuntijamenettclyä,  eivät  täytä  tieteellisen  sarjan 
kriteereitä  eikä  niiden  raportteihin  voida  suhtau¬ 
tua  kuten  tieteellisiin  artikkeleihin.  Ehkä  ne  täyt¬ 
tävät  jonkun  muun  tärkeän  tarpeen,  mutta  tieteel¬ 
lisestä  julkaisusta  ei  ole  kyse. 

Entä  takaako  asiantuntijamenettely  sen,  että 
julkaistu  havainto  ja  siitä  tehdyt  johtopäätökset 
aina  ovat  oikeat?  Ei  takaa,  merkittävin  rajoitus  on 


tietenkin  se,  että  kriittisenkin  arvion  läpikäynyt 
viesti  on  sen  hetkinen  totuus  ja  jo  seuraavana  päi¬ 
vänä  saattaa  esimerkiksi  uusi  menetelmä  muuntaa 
tai  ainakin  täydentää  käsityksiä.  Näin  kävi  esi¬ 
merkiksi  ihmisen  perimälle,  jonka  kromosomien 
määrä  jokin  aika  sitten  jouduttiin  tarkistamaan, 
vaikka  tuhannet  kriittiset,  rehelliset  tutkijat  olivat 
kymmeniä  vuosia  olleet  toista,  vakiintunutta 
mieltä.  Kulloinenkin  totuus  on  kuitenkin  hyväk¬ 
syttävä  uuden  tutkimuksen  ja  tiedotuksen  pohjak¬ 
si  kunnes  toisin  osoitetaan. 

Tieteellisen  käsikirjoituksen  arviointimene¬ 
telmää  heikentää  myös  tietoinen  vilppi  ja  suora¬ 
nainen  väärentäminen.  Ammattitaidolla  suoritettu 
väärennys  saattaa  läpäistä  parhaankin  arviointipa- 
neelin  siitä  yksinkertaisesta  syystä,  ettei  vilppiä 
osata  epäillä  eikä  etsiä.  Tässä  tulee  kuitenkin 
avuksi  jo  mainittu  tieteen  julkisuus  ja  siitä  seuraa- 
va  korjautuvuus.  Kun  julkaistu  tieto  yleensä  on 
jatkotutkimusten  pohjana,  se  joudutaan  tarkista¬ 
maan  jos  tutkimus  etenec  epämielekkäästi.  Tar¬ 
kistuksen  tekee  mahdolliseksi  väärennetyssäkin 
julkaisussa  vaadittavat  tekniset  yksityiskohdat, 
jotka  uusintatutkimuksissa  voidaan  osoittaa  puut¬ 
teellisiksi. 

Oma  käsitykseni  on,  että  tämän  hetken  tieteel¬ 
lisessä  kirjallisuudessa  on  varsin  vähän  tietoisen 
väärennyksen  jäljiltä  sinne  kertynyttä  ja  hyväk¬ 
syttyä  tietoa.  Näin  ollen  rohkenen  väittää,  että 
lähtiessämme  popularisoimaan  tiedettä  voimme 
huoleti  lähteä  hyväksyttävien  tieteellisten  sarjo¬ 
jen  artikkelista  ja  hyödyntää  niitä  kriittisesti  seu- 
raavia  tutkijoita. 

Miksi  väärä  tieto  leviää? 

Kun  näin  on,  miten  sitten  syntyy  ja  leviää  väärä 
tieto,  olipa  se  sitten  harhaoppia  tai  tietoisesti  mu¬ 
kailtua  totuutta?  Syyt  ovat  osittain  tutkijoiden. 

Oikea,  ajankohtainen  tieto  ei  nykyisienkään 
mcdiamahdollisuuksien  aikoina  tavoita  kaikkia 
lukijoita,  kuulijoita  ja  katsojia.  Vaikka  erinomai¬ 
silla  tiedelehdillämme  onkin  200  000-300  000  lu¬ 
kijaa  ja  kriittisillä  Edison-  ja  Prisma  -ohjelmilla 

saman  verran  seuraajia,  ylittävät  laajimpien  päi¬ 
välehtien  lukijamäärät  ja  uutisruutujen  katsoja¬ 
määrät  nämä  nelinkertaisesti.  Tietämyksemme  on 
siis  edelleen  yleismedian  armoilla  ja  osa  harhatie- 
dosta  poikii  täältä.  Asialliset  ja  asiantuntevat  tie¬ 
delehdet  ja  tiedeohjelmat  eivät  tavoita  sitä  jouk¬ 
koa  ihmisiä,  jotka  hankkivat  tieteellisen  tietonsa 
ikään  kuin  sattumalta,  viihteen  kylkiäisenä. 

Mikä  sitten  on  tutkijan  velvollisuus  ja  mah¬ 
dollisuus  valvoa  tätä  journalistista  tiedottamista? 
Ei  mielestäni  ole  epäilystäkään  siitä,  etteikö  jo¬ 
kaisen  tutkijan  velvollisuus  olisi  kykyjensä  mu¬ 
kaan  osallistua  myös  tämän  arkitiedottamisen 
valvontaan  ja  erilaisen  harhatiedon  oikaisemi¬ 
seen.  Tässä  on  kuitenkin  monta  vaikeutta  voitet¬ 
tavana  ja  epäonnistuminen  on  niin  tutkijain  kuin 
tiedottajienkin  syytä.  Luettelen  lyhyesti  eräitä  - 
lähinnä  tutkijan  näkökulmasta: 

1 .  Monet  tutkijat  katsovat  edelleenkin,  ettei 
yleistiedottaminen  kuulu  heille.  Riittää  kun  tuot¬ 
taa  merkityksellistä  tietoa  omaa  tiedeyhteisöä 
varten. 

2.  Suurin  osa  tästä  tiedosta  ei  medioiden  mie¬ 
lestä  ole  kiinnostavaa  eikä  ylitä  paljon  puhuttua 
uutiskynnystä.  Tutkijat  eivät  myöskään  halua  ko¬ 
rostaa  tulostensa  arvoa.  Tähän  ovat  eräänä  syynä 
ne  virkaveljet  ja  -sisaret,  jotka  tietoisesti  ja  hyö¬ 
dyn  tai  maineen  tavoittelun  vuoksi  värittävät  tu- 
loksiansa  mcdiakclpoisiksi. 

3.  Melko  yleinen  tapa  tässä  mainostoiminnas- 
sa  on  tarjota  medialle  uusia  tuloksia  ja  havaintoja 
ennen  kuin  ne  ovat  läpikäyneet  edellä  kuvaamani 
tiedeyhteisön  kriittisen  arvioinnin.  Media  rientää 
innolla  julkistamaan  tällaiset  uutiset,  jotka  eivät 
ehkä  aina  myöhemmin  löydäkään  tietään  tieteelli¬ 
sille  foorumeille.  Tässä  suhteessa  ovat  myös  eräät 
suomalaiset  tutkijaryhmät  syyllistyneet  kritiikit¬ 
tömään  ennakkomainontaan.  Ongelman  vaka¬ 
vuutta  kuvaa  se,  että  monet  johtavat  lääketieteel¬ 
liset  sarjat  kieltäytyvät  julkaisemasta  käsikirjoi¬ 
tuksia,  joiden  oleellinen  viesti  on  jo  muualla  jul¬ 


kistettu  ilman  arviointimenettelyä. 

4.  Tutkijain  tiedottajakuvaa  himmentävät 
myös  ne  alan  yrittäjät,  jotka  tieteen  varjolla  osal¬ 
listuvat  suoraan  markkinointiin  ja  kauppaavat 
tuotteitansa  tieteellisen  totuuden  nimissä.  Näitä 
veijareita  tapaa  ehkä  eniten  lääketieteessä  -  tai  tu¬ 
lisiko  sanoa  -  terveystieteen  alalla.  Tällaisessa 
tuotekaupassa  liikkuu  Suomessakin  vuodessa  sa¬ 
toja  miljoonia  markkoja  ja  tutkijain  uskottavuus 
ammattikuntana  on  todellisessa  vaarassa. 

5.  Yhteistä  näille  tutkijoiden  arveluttaville  tie- 
dotusanneille  on  se,  että  niitä  välittävällä  medialla 
ja  niiden  kohteena  olevalla  yleisöllä  ei  ole  edelly¬ 
tyksiä  erottaa  oikeata  väärästä  ja  siten  tällainen 
tutkija  häikäilemättä  ja  tietoisesti  käyttää  hyväk¬ 
seen  yhteiskunnan  tietämättömyyttä.  Arvelisin, 
että  tämäntyyppinen  erheellinen  tiedottaminen 
täyttää  petoksen  tuntomerkit.  Vakavinta  tietenkin 
on  se,  että  näin  voidaan  ohjata  ihmisten  päivittäi¬ 
siä  ratkaisuja  väärään  suuntaan. 

Haluan  kuitenkin  korostaa,  että  ylivoimaisesti 
suurin  osa  tutkijoista  edustaa  rehellistä  yrittäjää  ja 
tuottaa  oikeata  tietoa.  Heitä  voi  lähinnä  moittia 
haluttomuudesta  ja  ehkä  kyvyttömyydestäkin  tie¬ 
don  levittämisessä  ja  harhatiedon  oikaisemisessa. 

Moittiessani  vähemmistöksi  jäävää  myyntiha- 
luista  tutkijakuntaa,  en  missään  nimessä  vapauta 
mediaa  vastuusta.  Käytettäköön  sielläkin  jonkin¬ 
asteista  asiantuntijamenettelyä,  vaikka  siten  hur¬ 
jimmat  otsikot  jäisivätkin  vähäisemmiksi.  ■ 

Lauri  Saxen  on  Helsingin  yliopiston  kansleri . 
Oheinen  artikkeli  on  hänen  avauspuheenvuoron¬ 
sa  Skepsiksen  vuoden  1995  Huuhaa-palkinnon 
j  ulkistami  s  tila  is  uudessa  tammikuussa . 


★ 

Skepsiksen  Haaste  XX 


10  000  mk  sille,  joka  pystyy  valvotuissa  olosuhteissa 
tuottamaan  paranormaalin  ilmiön 

Epäily  ei  suojele  möröiltä  Virossa 


Tiit  Kändler 

Virolaisten  luulisi  jo  historiankin  valossa  olevan 
skeptisempiä  kuin  eurokansalainen  keskimäärin. 
Virolainen  ei  usko  eurooppalaiseen  ^taivaan  man¬ 
naan”  eikä  venäläisten  antamiin  lupauksiin.  Jos 
sanoo  virolaiselle,  että  ulkona  on  kaunis  sää,  hän 
menee  ikkunaan,  katsoo  ulos,  näkee  auringon  ja 
kysyy  epäillen:  ”Eiköhän  kuitenkin  tuule  pohjoi¬ 
sesta?” 

Joukossamme  on  monia,  jotka  uskovat  mör- 
köihin:  eri  sorttisiin  paranormaalcihin  ilmiöihin 
alkaen  astrologiasta,  poltergeistcista,  jotka  ovat 
korvanneet  vanhan  hyvän  ajan  haamun,  loppuen 
ties  mihin  ihmeeseen.  Neljän  vuoden  takainen  tut¬ 
kimus  osoitti,  että  astrologiaan  uskoo  puolet  viro¬ 
laisista  ja  neljäsosa  kummituksiin.  Samaisen  tut¬ 
kimuksen  mukaan  Viron  ahkerin  paranormaalien 
ilmiöiden  ihailija  oli  25-34  -  vuotias  akateemises¬ 
ti  koulutettu  nainen. 

Neuvostoliitossa  paranormaalien  ilmiöiden 
parissa  puuhastelu  oli  pannaan  julistettu.  Kun  olot 
sitten  vapautuivat,  valloilleen  pääsi  varsinainen 
paraeuforia.  Nykyisin  se  on  jo  hieman  asettunut, 
mutta  ci  suinkaan  hävinnyt  minnekään.  Todellista 
tietoa  levittävää  lehdistöä  sen  paremmin  kuin  kir¬ 
jallisuuttakaan  ci  ole  kovin  paljon  saatavilla. 
Vuonna  1984  Viron  sosialistisessa  neuvostotasa¬ 
vallassa  ilmestyi  150  yleistajuista  tieteellistä  kir¬ 
jaa.  Kymmenen  vuotta  myöhemmin  vastaava 
luku  Viron  Tasavallassa  oli  vain  kuusi.  Kirjatis- 
kejä  kuormittavat  kaiken  karvaiset  astrologian 
oppikirjat  ja  mystisen  maailman  oppaat.  Niitä  ei 
välttämättä  paineta  enemmän  kuin  esimerkiksi 
Suomessa,  mutta  yleistajuista  tieteellistä  kirjalli¬ 
suutta  ilmestyy  Virossa  tällaista  kirjallisuutta  vä¬ 
hemmän.  Se  väestönosa,  joka  ostaisi  tieteellistä 
kirjallisuutta  -  opettajat,  tutkijat,  opiskelijat  -  ei 
juuri  nyt  ole  kovin  maksukykyinen. 

Neuvosto -Viron  tilastoihin  tieteellisen  kirjal¬ 
lisuuden  julkaisumääristä  ei  ole  kylläkään  täysin 
luottamista.  Tuolloin  yleistajuisen  tieteellisen” 
kirjallisuuden  joukossa  oli  paljon  sellaista,  jota 
nykyisin  pidettäisiin  roskana;  esimerkiksi  monet 
tieteelliset”  taloutta  ja  historiaa  käsittelevät 
teokset.  Tosin  viimeksi  kuluneen  vuoden  aikana 


on  kirjakauppoihimme  alkanut  ilmestyä  hyvää  fi¬ 
losofista  ja  psykologista  kirjallisuutta.  Edelleen 
koetaan  kuitenkin  puutetta  niin  sanotun  kovan  tie¬ 
teen  edustajista.  Korkeatasoista  luonnontieteellis¬ 
tä  kirjallisuutta  on  edelleenkin  vaikea  saada. 

Aikakauslehdistä  Horisontti ,  jonka  painos- 
määrä  on  3  500  kappaletta,  yrittää  paikata  puuttei¬ 
ta,  samoin  äskettäin  ilmestymisensä  aloittanut 
Elävä  tiede.  Päivälehdistä  säännöllinen,  kerran 
viikossa  ilmestyvä  tiedcpalsta  on  vain  Eesti  Päe 
välehtissä.  Aika  ajoin  asiaan  paneutuu  myös  Vi¬ 
ron  valtiollinen  TV-kanava. 

Poltergeisteja  ja  muuta  hölynpölyä 

Tammikuun  alussa  kiiri  salamana  lehtien  palstoil¬ 
le  ja  televisioon  tieto  Vidcvikinkadulla  Tallinnas¬ 
sa  riehuneesta  poltcrgcistista,  joka  muka  oli  hei¬ 
tellyt  isäntäväkeä  lasipurkeilla  ja  poliisia  pulloil¬ 
la.  Pitkähkön  ajan  kuluessa  se  oli  kuulemma  va¬ 
rastanut  pöydältä  myös  rahaa  ja  savukkeita. 
Paikalle  rientänyt  Viron  pelastuslaitoksen  johto- 
henkilöihin  kuuluva  Igor  Volke,  joka  samalla  on 
anomaaleja  ilmiöitä  tutkivan  komission  aktiivijä¬ 
sen,  luokitteli  silmää  räpäyttämättä  ilmiön  ”51 
prosentin  todennäköisyydellä  poltergeistiksi”. 
Kyseisen  komission  toiminnasta  kertovia  raport¬ 
teja  ei  kukaan  ole  koskaan  nähnyt.  Lehdistö  ei 
vaivautunut  julkistamaan  tiedemiesten  komment¬ 
teja,  skeptikkojen  mielipiteistä  puhumattakaan. 

Kansainvälinen  kuuluisuus,  scientologicn  U- 
Man  toimii  Virossa  ahkerasti.  Jouduttuaan  lehdis¬ 
tön  silmätikuksi  se  on  nyttemmin  muuttanut  tak¬ 
tiikkaansa.  Se  toimii  hissun  kissun  ja  puolittain 
maan  alla.  Asiakkaita  tuntuu  kuitenkin  riittävän, 
vaikka  firma  on  sitonut  heidätkin  vaikenemisen 
valalla.  Tiedetään,  että  U-Manin  asiakkaiden  jou¬ 
kossa  on  myös  valtion  yhtiöitä. 

Yksikään  virolainen  päivälehti  ei  ilmesty  il¬ 
man  horoskooppeja.  Ihmcparantajien  liiketoimet 
kukoistavat.  Ne  saavat  ilmaista  mainosta  lehdiltä, 
jotka  julkaisevat  tarinoita  näiden  ”tohtorien”  toi¬ 
minnasta  kriittistä  mielipidettä  pahemmin  kysele¬ 
mättä. 

Joukko  myyntifirmoja  tarjoaa  lääkkeinä  esi¬ 
merkiksi  haikalan  rustoa  tai  mitä  tahansa  muuta 
sellaista  tavaraa,  joka  Euroopan  Unionissa  luoki¬ 
teltaisiin  parhaassa  tapauksessa  ravintoaineeksi. 
Viron  suurimpiin  päivälehtiin  kuuluva  Sönumi- 
leht  julkaisee  jatkuvasti  tiedesivuillaan  totuudeksi 
väittämäänsä  hölynpölyä  kuten  esimerkiksi,  että 
Charles  Darvvinin  teoria  ei  pidä  paikkaansa.  Vi¬ 
ron  Lehtimiesliitto  nimesi  äskettäin  vuoden  lehti¬ 
mieheksi  Sönumilehtin  toimittajan  Raivo  Palma- 
run. 

Hän  julkaisi  viime  vuonna  lehdessä  tilaukses¬ 
ta  tehdyn  jutun,  jossa  väitettiin,  että  koko  kasvi¬ 
huoneilmiö  oli  pelkkä  tiedemiesten  keksintö.  Ju¬ 
tun  perimmäinen  tarkoitus  lienee  ollut  Viron  enti¬ 
sen  pääministerin  Andres  Tarandin  saattaminen 
huonoon  valoon.  Tarand  nimittäin  tutki  tiede- 
miesvuosinaan  ilmastoa.  Virossa  kclpaa  tieteen- 


vastaisuus  myös  poliittisten  tarkoitusperien  aja¬ 
miseen. 

Todellisuudessa  kuva  virolaisten  herkkäus¬ 
koisuudesta  ei  ehkä  ole  aivan  näin  synkkä.  Keski¬ 
vertokansalainen  joutuu  raatamaan  ahkerasti  py¬ 
syäkseen  pinnalla  ja  siksi  häneltä  ci  liikene  aikaa 
sen  enempää  parailmiöihin  kuin  tiedeuutisiin- 
kaan.  ■ 

Kirjoittaja  on  Eesti  Päevalehtin  tie  de  toimittajaa  ja 
Viron  Skeptinen  mieli  -yhdistyksen  jäsen.  Artikke¬ 
lin  on  kääntänyt  Viro-Suomi  Instituutin  johtaja 
Kulle  Raig.  Skepsis  ry  tekee  kesä  retken  Tallin¬ 
naan  kesäkuussa,  jolloin  yhdistyksen  jäsenillä  on 
mahdollisuus  tutustua  lähemmin  virolaisiin  skep- 
tikoihin  ja  myöskin  paikalliseen  mystiikkaan.  Ke - 
säretkestä  kerrotaan  tarkemmin  Tulevia  tapahtu¬ 
mia  -palstalla. 


Lyhyesti 

Indian  Skeptic  kehui  suomalaisia 
et-kysymyksiä 

Intian  skeptikkojen  lehti  Indian  Skeptic  julkaisi 
tammikuun  numerossa  viime  syksyn  ylioppilas¬ 
kirjoitusten  elämänkatsomustiedon  reaalikocteh- 
tävät.  Lehti  kehui  tehtäviä  innostaviksi  ja  kehoitti 
kaikkia  opiskelijoita  ja  skeptikkoja  vastaamaan 
niihin,  pe 

★★★ 

Vuorinen  rikkoi  yleisöennätyksen 

Apulaisprofessori  Risto  Vuorisen  esitelmä  tietoi¬ 
suuden  harhoista  kokosi  14.  helmikuuta  Helsin¬ 
gin  yliopiston  Porthanian  luentosaliin  Skepsiksen 
historian  suurimman  yleisömäärän;  runsaat  300 
kuulijaa.  Aiempi  ennätys  oli  noin  280  kuulijaa, 
jotka  tutkija  Tarja  Kallio-Tamminen  keräsi 
kvanttifysiikan  maailmankuvaa  käsitelleellä  lu¬ 
ennollaan. 

Skepsiksen  tictoisuus-teemaluennot  ovat 
muutoinkin  herättäneet  kiinnostusta.  Jokaista  lu¬ 
entoa  on  ollut  kuulemassa  vähintään  sata  ihmistä. 
mo 


Miljoonapalkinto  luvassa  ihmei¬ 
dentekijälle 

Yhdysvaltalainen  skeptikko  James  Randi  tajosi 
useita  vuosia  kymmenentuhannen  dollarin  raha¬ 
palkintoa  henkilölle,  joka  pystyy  valvotuissa  olo¬ 
suhteissa  tuottamaan  paranormaalin  ilmiön. 

Ei  enää  -  nyt  voivat  levitaatioon  kykenevät  ja 
selvännäkijät  kuitata  yli  500.000  dollaria  - 
2.500.000  markkaa  -  puhtaana  käteen.  Palkinto¬ 
summan  huima  kasvu  on  saatu  aikaan  kansainvä¬ 
lisenä  skeptikoiden  yhteistyönä:  yksittäiset  skep¬ 
tikot  ympäri  maailman  ovat  tulleet  mukaan  leik¬ 
kiin.  Satojen  skeptikkojen  sitoumuksista  on  saatu 
kokoon  jaossa  oleva  potti,  rh 

★★★ 

Oikaisu 

Viime  Skeptikko- lehdessä  väitettiin,  että  David 
Hume  olisi  ollut  kirjeenvaihdossa  myös  John 
Locken  kanssa.  Näin  ei  tietenkään  ollut,  koska 
Locke  ehti  olla  kuolleena  jo  seitsemän  vuotta  en¬ 
nen  kuin  Hume  oli  syntynyt. 

Abduktiot  -  totta  vai 
fantasiaa? 

Skeptikko Adrxdcu  numerossa  3/ 
95  Lauri  Gröhn  arvosteli  kriit¬ 
tisesti  John  E.  Mackin  kirjan 
Abduction ,  Humun  Encounters 
with  Aliens  (1994).  Koska  olen 
itsekin  lukenut  kyseisen  kirjan 
ja  tutustunut  lähinnä  kirjallisuu¬ 
den  avulla  muutoinkin  aika  laa¬ 
jasti  abduktioilmiöön,  on  pai¬ 
kallaan  hieman  kommentoida 
Gröhn  in  kirjoitusta.  En  ole  psy¬ 
kologian  tai  psykiatrian  asian¬ 
tuntija  vaan  nimenomaan 
abduktiosta  yhtenä  ufoilmiön 
ilmenemismuotona  kiinnostu¬ 
nut  maallikko. 

Professori  Mack  on  yksi 
Yhdysvaltain  tunnetuimpia  ja 
arvostetuimpia  psykiatreja,  jo¬ 
ten  hänen  aloittaessaan  abduk- 
tiotutkimuksensa,  tapaus  oli  iso 
uutinen  Yhdysvalloissa.  Myös 
ufotutkimuksen  kannalta  oli 
merkittävää,  että  tämän  tason 
tutkija  kiinnostui  aiheesta.  Siksi 
Mackin  kirja  abduktioista  oli¬ 
kin  ennakko-odotuksiin  nähden 
aikamoinen  pettymys.  Voin 
useassa  kohdin  yhtyä  Gröhnin 
esittämään  kritiikkiin  kirjan  se¬ 
kavuudesta  ja  aika  hatarista  teo¬ 
reettisista  perusteluista  ja  johto¬ 
päätöksistä.  Tieteellisessä  mie¬ 
lessä  kirja  on  selkeästi  epäon¬ 
nistunut,  se  täytyy  valittaen 
todeta. 

Tämä  johtaakin  kysymyk¬ 
seen,  miksi  Mack  ei  ole  onnis¬ 
tunut  välittämään  ilmeistä  tie¬ 
teellistä  pätevyyttään  kirjan  si¬ 
vuille.  Mack  sanoo  tutkineensa 
tai  haastatelleensa  yli  80  abduk- 
tiopotilasta.  Miksi  kirjaan  on 


kuitenkin  valittu  useita  aika 
omituisia  tapauksia,  joihin  löy¬ 
tynee  helposti  muitakin  selitys¬ 
malleja  kuin  mahdollinen  ”har- 
maiden”  suorittama  abduktio. 
Uskoisin,  että  parempiakin  ja 
enemmän  tyypillisiä  tapauksia 
löytynee.  Kirjasta  jää  välisin 
vaikutelma,  että  Mack  on  valin¬ 
nut  tapaukset  enemmän  kaupal¬ 
lisilla  perusteilla  kuin  muilla. 
Mack  on  muissa  yhteyksissä  sa¬ 
nonut  suorittaneensa  joillakin, 
mutta  ei  kaikilla,  erinäisiä  psy 
kiatrian  ja  psykologian  standar¬ 
ditestejä  ja  myös  kliinisiä  ko¬ 
keita.  Sen  sijaan,  että  hän  on 
ajautunut  enemmän  tai  vähem¬ 
män  new  age  -mallin  mukaisiin 
selityksiin,  olisi  ollut  mielen¬ 
kiintoisempaa  tutustua  näihin 
tutkimustuloksiin  ja  niihin  hen¬ 
kilöihin,  joita  ne  koskevat.  Täl¬ 
löin  olisi  oltu  jo  tukevammalla 
tieteellisellä  pohjalla. 

Gröhn  kritisoi  Mackia  myös 
lähdekritiikin  puutteesta.  Aihet¬ 
ta  varmasti  löytyy,  mutta  esi¬ 
merkiksi  ei  käy  kirjallisuusluet¬ 
telosta  löytyvät  ufoteokset.  Tut¬ 
kimuksen  lähteeksi  kelpaa  mikä 
tahansa  materiaali,  oli  se  kuinka 
puolueellista  tahansa.  Ratkaise¬ 
vaa  on  se,  miten  lähdettä  arvioi 
daan  sisäisen  ja  ulkoisen  lähde- 
kritiikin  avulla  ja  se,  miten  sitä 
käytetään.  Phillip  J.  Klass  on 
toki  tunnettu  skeptikko,  mutta 
vaikka  hän  onkin  kirjoittanut 
yhden  kirjan  abduktioista,  hän 
ei  varsinaisesti  ole  itse  tutkinut 
tiettävästi  yhtään  abduktiotapa- 
usta  henkilökohtaisesti,  joten 
hän  ei  liene  varsinainen  asian¬ 
tuntija.  Klass  on  kyllä  siteeran¬ 
nut  monia  muita  psykiatrian  ja 


psykologian  asiantuntijoita,  joi¬ 
den  kriittisiä  kirjoituksia  olisi 
lähinnä  odottanut  Mackin  kom¬ 
mentoivan  kirjassaan. 

Abduktiotapausten  kärki¬ 
päässä  on  edelleen  Betty  ja 
Barney  Hillin  kokemus,  joka 
on  tapahtunut  vuonna  1961.  Jos 
viime  vuosien  abduktiotapaus¬ 
ten  yleisyyteen  ja  yhteneväi¬ 
syyteen  olisikin  vaikuttanut 
median  luoma  kuva,  Hillin  pa¬ 
riskunnan  tapaus  on  edelleen 
yksi  ufohistorian  mielenkiintoi¬ 
simpia,  sillä  tähän  kertomuk¬ 
seen  liittyy  myös  sellaisia  Betty 
Hillin  kuvaamia  lääketieteelli¬ 
siä  kokeita,  joita  siihen  aikaan 
ei  vielä  ollut  käytössä.  Myös¬ 
kään  Travis  Waltonin  tapaus 
ei  ole  niin  yksiselitteinen  huija¬ 
us,  kuten  esimerkiksi  Klass  on 
selittänyt,  vaan  tapauksen  seit¬ 
semästä  osallistujasta  kuusi 
(Travis  Walton  mukaanlukien) 
on  selvittänyt  ainakin  yhden, 
jotkut  useammankin  valheen- 
paljastustestin  täysin  puhtain 
paperein.  Yksi  patologinen  va¬ 
lehtelija  voi  ehkä  selviytyä, 
mutta  kuusi  on  jo  tilastollinen 
mahdottomuus.  Klassin  yrityk¬ 
set  mitätöidä  testien  tulokset  ei¬ 
vät  ole  vakuuttavia.  Lisäksi 
Klassin  työtä  arvioitaessa  on 
aina  muistettava,  että  hän  lähtee 
tutkimuksissaan  ennakkoasen¬ 
teesta,  jonka  mukaan  kaikki 
ufot  ovat  selitettävissä  niin  sa¬ 
notuilla  luonnollisilla  syillä. 
Tämän  asian  hän  on  muun  mu¬ 
assa  itse  henkilökohtaisesti 
vahvistanut  allekirjoittaneelle. 
Klassin  itsensä  lähtökohta  on 
siis  epätieteellinen,  joskin  hän 
tekee  usein  erinomaisen  kriittis- 

tä  ja  hyvää  työtä  ufotutkijoiden 
virheitä  kaivaessaan. 

Mielestäni  tieteellisen  päte¬ 
vät  abduktiotutkimukset  olisi¬ 
vat  jo  lääketieteellisesti  tärkei¬ 
tä,  koska  abduktioilmiö  niin 
kuin  ufoilmiö  yleensä  on  todel¬ 
lisuutta  niin  monille  ihmisille. 
Henkilökohtaisesti  en  ota  kan¬ 
taa  siihen,  mitkä  syyt  tämän  il¬ 
miön  takana  loppujen  lopuksi 
ovat.  Ne  voivat  olla  Gröhnin 
mainitsemat  psykologis-psy- 
kiatriset  syyt  tai  yhteiskunnal- 
lis-sosiaaliset  tekijät,  tai  vaikka 
humanoidit  tai  tulevaisuuden 
aikamatkaili  jat.  Ne  jäänevät  tut¬ 
kimuksen  ratkaistavaksi. 

Kalevi  Mikkonen 

FM 

Rovaniemi 

★★★ 

Järnefelt  vastaa  Ylöselle: 

Jokainen  havainto  on 
subjektiivinen 

Opiskeli  ja  Riku  Ylönen  vastasi 
Skeptikossa  4/95  kiitettävästi 
haasteeseeni  keskustelun  herät¬ 
tämisestä  (Skeptikko  3/95). 


Keskustelu  heräsikin  jopa  yli 
odotusten  -  oli  erittäin  vaikeaa 
löytää  omasta  tekstistäni  kaikki 
ne  kohdat,  joihin  Ylönen  vasta¬ 
si.  Mielipiteeni  olivatkin  Ylö¬ 
selle  ehkä  vain  aasinsilta.  Hyvä 
tietysti  niinkin. 

Opiskelija  Ylösellä  lienee 
edessään  loistava  akateeminen 
ura,  sillä  hänen  argumentointin- 
sa  on  mitä  sattuu  ja  metsä  ei  vä¬ 
lillä  näy  puilta  ollenkaan.  Ehkä 
huvittavin  väite  oli  olettamus, 
että  Järnefelt-instituutti  itse  ta¬ 
voitelisi  "akateemisuuden  ja 
tieteellisyyden  viittaa”.  Tiede  ei 
synny  statuksesta  vaan  kyvyis¬ 
tä.  Tottakai  mekin  tiedämme, 
kuinka  tässä  maassa  peruste¬ 
taan  virallisen  statuksen  omaa- 
via  oppilaitoksia.  Rehellisyy¬ 
temme  ei  vain  anna  myöten 
myydä  siinä  määrin  periaattei¬ 
tamme  ja  luopua  oivalluksis- 
tamme. 

En  näe  mitään  syytä  perään¬ 
tyä  erityisesti  taidepedagogiik¬ 
kaa  koskevissa  tieteenfilosofi¬ 
sissa  käsityksissäni.  Positivis¬ 
milla  ja  pragmatismilla  on  niis¬ 
sä  kieltämättä  sijansa,  mutta 
mitään  sellaista  uuttaja  oivalta¬ 
vaa  ei  mic  lestäni  ole  tieteen 
estradille  tuotu,  joka  olisi  pa¬ 


kottanut  näistä  ajatuksista  luo¬ 
pumaan.  Kulttuurisidonnai¬ 
suuksistakaan  huolimatta  ei  ni¬ 
mittäin  ole  olemassa  kollektii¬ 
vista  havaintoa.  Aivomme  eivät 
tietääkseni  elä  symbioosissa, 
vaikka  kaikki  kenties  syömme- 
kin  HK:n  Sinistä.  Senkään 
mausta  meillä  ei  silti  liene  kol¬ 
lektiivista  havaintoa.  Jokainen 
havainto  on  subjektiivinen.  Pis¬ 
te. 

On  totta,  että  näin  ajatellen 
moni  tieteenala  tulee  aika  tur¬ 
haksi,  mutta  eikö  saisi  tulla? 
Mikä  se  sellainen  skeptikko  on. 
jolle  tieteen  kouristuksenomai¬ 
nen  harjoittaminen  on  tärkeäm¬ 
pää  kuin  rehellinen  ja  avoin  asi 
oiden  tutkiminen?  Sehän  on 
juuri  se  "tieteisuskovainen”, 
jollaisiksi  monet  meitä  skepti¬ 
kolta  perusteetta  ja  joskus  syys¬ 
täkin  nimittelevät. 

En  katso  Skeptikko- lehden 
tehtäväksi  omien  teorioitte  n  i 
esittelyä,  ellei  se  sitten  tapahdu 
puolueettomien  tutkijoiden  ja 
ansioituneiden  toimittajien  suo¬ 
rittaman  arvioinnin  muodossa. 
Keskustelua  edelleen  toivoen 

Richard  Järnefelt 


Toden  näköiset  harhat  jäsenhintaan! 

Nyt  sinulla  on  tilaisuus  hankkia  syksyllä  1995  ilmestynyt  Marjaana  Lindemanin  toimittama 
Toden  näköiset  harhat  -kirja  Skepsiksen  kautta  edulliseen  jäsenhintaan.  Skepsis  myy  kirjaa  Hel¬ 
singin  yliopistossa  pidettävissä  yleisötilaisuuksissa  hintaan  1 80  markkaa  per  kirja.  Voit  myös  ti¬ 
lata  kirjan  Skepsiksen  kautta,  jolloin  kirjan  hinta  on  200  markkaa  (postituskulut  sisältyvät  kirjan 
hintaan).  Kirjan  ohje  vähittäishinta  on  220  markkaa. 

Jos  haluat  tilata  kirjan  Skepsiksen  kautta,  ilmoita  siitä  yhdistyksen  sihteerille  Anneli  Aure- 
jarvelle  osoitteella  Punalatvantie  20  C,  01350  VANTAA,  puhelimitse  90  -  8514  851  tai  käyttä¬ 
mällä  sähköpostia  aurejar@csc.fi 

Tietoisuuden  harhat  -  uskomus¬ 
ten  synty? 

Kevään  1996  yleisötilaisuudet 
jatkuvat 

17.4.  klo  18.00 

Mitä  näkee,  sen  uskoo  -  vaiko  päinvastoin? 
Tutkija,  psykologi  Jukka  Häkkinen  Helsingin 
yliopistosta  luennoi  harhojen  havaintopsykologi- 
asta.  Porthania  Is.  IV,  Yliopistonkatu  3,  Helsinki. 

15.5.  klo  18.00 

Kuudetta  aistia  etsimässä.  Tuntoaistin  toiminnan 
rajat?  Vt.  professori  Heikki  Hämäläinen  Turun 
yliopistosta  luennoi  aistien  toiminnasta  ja  herk¬ 
kyydestä.  Porthania  Is  IV,  Yliopistonkatu  3,  Hel¬ 
sinki. 

12.6.  klo  18.00 

Oudot  kokemukset ,  oudot  unet? 

Psykologi,  psykoterapeutti  ja  unitutkija  Soili 
Kajaste  luennoi  unihäiriöistä.  Säätytalo  sali  15, 
Snellmaninkatu  9-11,  Helsinki. 

Yleisötilaisuuksiin  on  vapaa  pääsy. 

★★★ 


Kesäretki  Tallinnaan  -  SKEPP-96 

Skepsiksen  ensi  kesän  kesäretki  "SKEPP^ö'1 
suuntautuu  Tallinnaan.  Rattoisan  yhdessäolon 
ohella  järjestetään  laivalla  ja  Tallinnassa  semi¬ 
naari,  jossa  pohditaan  yhdistyksen  tähän  astista 
toimintaa  ja  etsitään  tulevaisuuden  visioita.  Tar¬ 
koituksena  on  kouluttaa  sekä  yhdistyksen  jäseniä 
että  virolaisia  yhteistyökumppaneita  Skepsiksen 
toimenkuvaan  kuuluvissa  asioissa. 

Kesäretken  ohjelma  on  seuraa va: 
Lauantai-sunnuntai  15.-16.6. 

•  kokoontuminen  kello  8.30  Helsingin  Eteläsa¬ 
tamaan 

•  lähtö  kello  9.00  Silja  Festival-  laivalla 


•  laivalla  Skepsiksen  ideointikokous 

•  tulo  Tallinnaan  klo  12.30 

•  kello  13.00-16.00  tutustuminen  vanhaan  ja 
uuteen  Tallinnaan 

•  kello  16.00-1 9.00  virolais-suomalainen 
yhteisseminaari  Tallinnassa 

•  kello  19.00-22.00  yhteinen  illanvietto 
virolaisten  skeptikoiden  kanssa 

•  noin  kello  23.30  kokoontuminen  Tallinnan 
satamaan. 

•  lähtö  kello  24.00  Helsinkiin  Silja  Festival 
-laivalla 

•  saapuminen  Helsinkiin  sunnuntaina  16.6. 
kello  7.00. 

Matkan  hinta,  johon  sisältyy  edestakainen  matka 
Tallinnaan  ja  tulomatkan  hyttipaikka,  on  kahden 
hengen  hytissä  300  mk  ja  neljän  hengen  hytissä 
250  markkaa.  Matkalle  lähtijöitä  kehotetaan 
varautumaan  lisäkuluihin,  joita  tulee  kiertoajelus¬ 
ta  Tallinnassa  ja  illallisesta  tallinnalaisessa  ravin¬ 
tolassa. 

Ilmoittautumiset  puheenjohtaja  Ilpo  V.  Sal¬ 
melle  viimeistään  30.  huhtikuuta  mennessä;  mie¬ 
luimmin  aikaisemminkin,  jotta  hyttipaikkoja  lai¬ 
valla  voidaan  varata  riittävästi.  Edellä  mainittu 
matkan  hinta  maksetaan  yhdistyksen  tilille  PSP 
80001  1-465302.  Merkitse  maksukuittiin  viitteek¬ 
si  SKEPP  96  ja  kumman  hyttivaihtoehdon  haluat. 
Älä  unohda  nimeäsi. 

Viisumia  varten  matkan  osallistujilta  tarvitaan 
henkilötiedot:  nimi,  osoite,  syntymäaika,  kansa¬ 
laisuus  ja  kotipaikka.  Ko.  tiedot  voi  merkitä  mak¬ 
sukuittiin  tai  ilmoittaa  ne  suoraan  puheenjohtajal¬ 
le.  Lisätietoja  retkestä  voi  kysellä  puheenjoh¬ 
taja  Ilpo  V.  Salmelta,  osoite  Sankaritie  9  A  14, 
00320  HELSINKI,  puhelin  90  -  588  1943  tai 
ARP  94049-01413  sekä  sihteeri  Anneli  Aure- 
järveltä,  osoite  Punalatvantie  20  C,  01350 
VANTAA,  puhelin  90  -  851  4851,  email  aure- 
jar@csc.fi. 

Hallitus  toivoo  runsasta  osallistumista.  Kuten 
Tiit  Kändlerin  artikkelista  toisaalla  tässä  lähdes- 
sä  ilmenee,  odotettavissa  on  mielenkiintoinen  tu¬ 
tustumismatka  virolaisiin  poltergeist-  ynnä  mui¬ 
hin  ilmiöihin.  ■ 

Does  a  cat  know  that 
it’s  a  cat? 

by  Marketta  Ollikainen 
The  social  behaviour  and  inter- 
nai  Communication  media¬ 
ni  sms  of  different  animal  spe- 
cics  have  been  studied  sincc  the 
days  of  Charles  Darwin.  Ani¬ 
mal  experiments  have  shown 
that  many  speeies  can  learn 
very  well.  -  That  doesnT,  ho- 
wevcr,  prove  that  animals 
would  bc  sclf-conscious,  says 
professor  Kari  Lagerspezt. 

Lagerspetz,  who  spoke 
about  consciousness  of  animals 
at  Skepsis  publie  lecture  noted 
that  the  consciousness  of  ani¬ 
mals  -  or  humans  -  is  not  a 
simple  matter,  an  easily  defined 
yes  or  no  property.  He  thought 
it  is  probable  that  consciousness 
has  developcd  gradually  during 
the  evolution  of  certain  animal 
speeies. 

-  A  cat  does  know  that  it  is 
a  cat  in  the  sense  that  it  reeogni- 
scs  the  members  of  its  speeies 
like  other  animals  do.  The 
reproduction  of  animals  is 
based  on  this,  said  Lagerspetz. 

Holy  war  against  sci¬ 
ence 

by  Anssi  Saara 

The  creationists  still  fight  their 
holy  war  against  science,  alt- 
hough  the  evolution  theory  was 
developed  already  last  century. 
Partly  this  war  has  been  discus- 
sion  within  science  -  one  has 
tried  to  save  humanism  from 
reductionism  -  but  often  it’ s 
just  the  revenge  of  fundamenta- 


list  religion. 

From  the  days  of  Darwin, 
the  powcr  of  fundamentalists, 
God  has  been  limited  to  the 
gaps  in  science,  and  these  gaps 
arc  becoming  very  narrow.  The 
origin  of  the  universc  seems  to 
bc  at  the  moment  quite  a  safe 
gap,  where  God  can  be  placcd  at 
least  for  a  while.  Creationism 
tries  to  widen  the  gaps  by  disc- 
rediting  science,  says  Dr  Anssi 
Saura. 

From  black  holes  to 
vvormholes 

by  Leena  Tähtinen 
If  one  wants  to  find  out  about 
the  structure  of  the  universe, 
one  has  to  balance  bctween 
seeptism  and  new  radical  ideas. 
Time  travel  has  only  recently 
becomc  ”serious”  science  and 
also  the  black  holes  that  are  elo- 
sely  connected  to  it  have  been 
discovered  only  lately. 

Presently  time  travcll  is  dis- 
cusscd  only  at  very  theoretical 
level.  At  the  moment  resear- 
chers  deal  with  such  fundamen- 
tal  questions  as  whether  our  na- 
tural  laws  allow  a  very  sophisti- 
cated  civilisation  to  build  a  time 
machine?  Or  is  it  possiblc  to 
build  wormholes  if  they  don’t 
exist  naturally? 

Quick  ways  to  healing 

by  Matti  A.  Miettinen 
Numerous  medical  and  other 
rcsearches  show  that  such 
”quick  way”  users  do  not  achie- 
ve  any  positive  medical  effeets. 
In  the  healing  situation  the  pa- 


tient  undoubtetly  has  some  ex- 
pcrience,  but  such  cxperience 
has  nothing  paranormal  to  it. 

Is  it  justified,  that  suggesti- 
vc  tricks  arc  used  to  fool  frigh- 
tened  people?  My  own  research 
to  paramedical  healing  have 
been  shocking.  Why  academi- 
cally  trained  people  don’t  bot- 
her  to  find  out  even  about  basie 
psychological  matters? 

There  is  nothing  acceptable 
in  fooling  desperate  people  with 
offerings  of  ”miracle  curcs”, 
says  Dr  Martti  A  Miettinen. 

Flimflam-avvard 
again  to  the  Finnish 
Broadcasting 
Company 

Skepsis  granted  the  Flimflam- 
award  of  year  1 995  to  the  ma- 
kers  of  the  television  series  ”Fi- 
re-SouI”.  Its  sarcastic  award 
text  Skepsis  noted  that  the  se¬ 
ries  deserved  the  award  for  its 
unscientific  journalism  and  ex- 
ceptional  courage  to  raise  mys- 
tical  ideas  to  the  level  of  Scien¬ 
tific  achievements. 

The  six  part  series  dealt  with 
different  paranormal  phenome- 
na.  In  the  studio  there  were  Re¬ 
search  e  rs”  that  wcre  mostly 
stong  believers  in  their  rcspecti- 
ve  phenomena.  The  message  of 
the  series  was  that  science  dis- 
torts  the  truth  when  it  docsnT 
accept  the  reality  of  such 
phenomena. 

The  award  was  announeed 
on  17.January  1996.  mo.rb. 

Hyvä  lehden  tilaaja/yhdistyksen  jäsen 

Tarkista  osoitetarrasta,  oletko  maksanut  tämän 
vuoden  jäsenmaksun  tai  lehden  tilausmaksun. 
Jos  olet  hoitanut  asian  tarrassa  on  koodimerkin- 
tä  ”96’'  ja  asia  on  sinun  osaltasi  kunnossa. 
Muussa  tapauksessa  toivomme,  että  maksaisit 
tilaus/jäsenmaksun  pikaisesti,  jotta  voit  saada 
lehden  jatkossakin. 

Tilaus/jäsenmaksun  voi  maksaa  vaikka  edelli¬ 
sellä  sivulla  olevalla  maksukuitilla. 


LIITY  SKEPSIKSEN  JÄSENEKSI! 


Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytettynä  Skepsiksen  sih¬ 
teerille  osoitteella  Anneli  Aurejärvi,  Punalatvantie  20  C,  01350  VANTAA. 

Yhdistyksen  jäsenmaksu  (sisältää  Skeptikko-lehden  tilauksen)  on  100  mk  tai  alle  20- vuotiaille  50 
mk  (jos  olet  alle  20-vuotias,  ilmoita  syntymäaikasi),  jonka  voit  maksaa  yhdistyksen  tilille: 

PSP  80001 1-465302. 

Voit  myös  tilata  Skeptikko-lehden  liittymättä  jäseneksi.  Tilausmaksu  on  1 00  mk/vuosi.  Tilaaminen  on¬ 
nistuu  samalla  lomakkeella  vetämällä  siitä  yli  sana  ^jäsenhakemus”  ja  korvaamalla  se  sanalla  ”tilaus”. 
Tiedoksi  riittää  tällöin  nimi  ja  osoite. 

Jäsenhakcmus/tilauskaavake  löytyy  myös  Internetistä,  Skepsiksen  kotisivuilta 
http://www.helsinki.fi/-sjhiltun/skcpsis.html 

JÄSENHAKEMUS 

Nimi . . . . . . . 

Ammatti  ja  koulutus. . . . . . . 

Lähiosoite . . . . . . . 

Postitoimipaikka . . . . 

Puhelin . . . . . 

Työpaikka . . . . . . . 

Työpaikan  lähiosoite . . . 

Postitoimipaikka . . . . . . 

Puhelin . . . . . . 

Kokemus  Skepsiksen  toimialaan  liittyvistä  asioista,  mahdollisesti  aihetta  sivuavat  julkaisut,  jäsenyys 
muissa  tieteellisissä  yhdistyksissä,  erityiset  mielenkiinnon  kohteet  (käytä  tarvittaessa  erillistä  paperia): 


Hyväksyn  Skepsis-yhdistyksen  säännöissä  määritellyn  tarkoituksen  ja  toimintaperiaatteet  (ks.  seuraava 
sivu)  ja  haluan  liittyä  yhdistyksen  jäseneksi. 

Päiväys  . . . . . . . . . . 

Allekirjoitus... . . . 

SkepsiS 


Skepsis  on  1987  perustettu  suomalaisten  skeptikkojen  yhdistys. 

Skepsiksen  toimintaperi-aatteet  ovat  samantapaiset  kuin  yhdys¬ 
valtalaisen  CSICOPin  (Committee  for  the  Scientific  Investigation  of 
Claims  of  the  Paranormal),  mutta  se  toimii  täysin  itsenäisesti  vaikka¬ 
kin  yhteistyössä  CSICOPin  ja  muiden  vastaavien  järjestöjen  kanssa. 

Yhdistyksen  säännöissä  mainitaan  Skepsiksen  tarkoituksesta  ja 
periaatteista  seuraavaa: 

Yhdistyksen  tarkoitus  on: 

•  Edistää  paranormaaleja  ilmiöitä  koskevien  väitteiden  objektiivista 
ja  puolueetonta  tieteellistä  tutkimusta,  ottamatta  näiden  väitteiden 
paikkansapitävyyteen  kantaa  apriorisin,  tutkimusta  edeltävin 
perustein. 

•  Ylläpitää  tällaisesta  tutkimuksesta  kiinnostuneiden  ihmisten 
verkostoa  sekä  pitää  yhteyttä  vastaavanlaisiin 
yhteisöihin  kotimaassa  ja  ulkomailla. 

•  Julkaista  paranormaaleja  ilmiöitä  koskevia  väitteitä  tutkivia 
artikkeleja  ja  kirjoja  sekä  laatia  tällaisia  väitteitä  sisältävien 
julkaisujen  bibliografioita. 

•  Järjestää  alaan  liittyviä  kokouksia  ja  konferensseja  sekä  harjoittaa 
valistus-  ja  tiedotustoimintaa. 

•  Yhdistys  on  poliittisesti,  aatteellisesti  ja  uskonnollisesti  sitoutum¬ 
aton. 

Yhdistyksen  hallitus  voi  hyväksyä  anomuksesta  yhdistyksen  jäse¬ 
neksi  yksityishenkilöitä  ja  oikeuskelpoisia  yhteisöjä,  jotka  hyväksy¬ 
vät  edellä  mainitut  yhdistyksen  periaatteet 

Skepsis  ry:n  hallitus 

Ilpo  V.  Salmi  (puheenjohtaja) 
Timo  Kaitaro  (varapuheenjohtaja) 
Anneli  Aurejärvi  (sihteeri) 

Eero  Joutsikoski 


Robert  Brotherus 
Veijo  Saano 
Jukka  Vuori 


Skepsis-yhdistyksen  tieteellinen  neuvottelukunta 


dosentti  Veijo  Saano  (puheenjohtaja) 
professori  Nils  Edelman 
apulaisprofessori  Kari  Enqvist 
professori  Pertti  Hemänus 
dosentti  Raimo  Keskinen 
dosentti  S.Albert  Kivinen 
professori  Kirsti  Lagerspetz 
professori  Raimo  Lehti 
professori  Anto  Leikola 
LKT  Matti  A.  Miettinen 
professori  Nils  Mustelin 
professori  Ilkka  Niiniluoto 


dosentti  Heikki  Oja 
professori  Jeja  Pekka  Roos 
VTK  Jan  Rydman 
professori  Heikki  Räisänen 
professori  Anssi  Saura 
apulaisprofessori  Raija  Sollamo 
FL  Tytti  Sutela 
professori  Raimo  Tuomela 
professori  Yrjö  Vasari 
professori  Johan  von  Wright 
dosentti  Risto  Vuorinen. 


Skepsis  ry: n  yhteystiedot 

Puhelinpalvelu:  90  -  7227  0195 
Postiosoite:  PL  483,  00101  HELSINKI 

Internet-osoite:  http://www.helsinki.fi/-sjhiltun/skepsis.html 


Jäsenasioista,  lehtitilauksista  ja  muista  yhdistyksen  toimintaan  liittyvistä  kysymyksistä  pyydetään 
neuvottelemaan  yhdistyksen  sihteerin  kanssa,  puh.  90  -  851  4851  tai  postitse: 

Anneli  Aurejärvi 

Email:  aurejar@csc.fi 
Punalatvantic  20  C 
01350  VANTAA 


Yhdistys  on  Tieteellisten  seurain  valtuuskunnan  jäsenjärjestö 


Kun  tarvitaan 
nopeaa  kivun  lievitystä 

Ketorin 

ketoprofeeni 

Ketorin  imeytyy  nopeasti.  Se  auttaa®  Päänsärkyyn  •  Flunssaan 

•  Lihas- ja  nivelsärkyyn  •Hammassärkyyn  •Kuukautiskipuihin 

•  Reumasärkyyn. 

Ketorin  helpottaa  myös  tulehdusta  ja  alentaa  tehokkaasti  kuumetta. 
Joillekin  harvoille  Ketorin  ei  kuitenkaan  sovi.  Jos  saat  allergisia 
reaktioita  muista  särkylääkkeistä,  sinulla  on  mahahaava,  munuais¬ 
ta!  maksasairaus,  olet  raskaana  tai  imetät,  neuvottele  käytöstä 
lääkärin  kanssa.  Alle  12-v.  vain  lääkärin  määräyksellä.  x  ' 


Tbtustu  pakkauksen  käyttöohjeeseen. 


>PION 


rt 


Ketorin. 

Hinnat  1.6.94* 


